Hadii aan Ogaan Lahaa!!\nAuthor Topic: Hadii aan Ogaan Lahaa!! (Read 2727 times)\n« on: November 01, 2007, 12:11:39 AM »\nMaxuu qofku fikradiisa u badalaa markuu "Caafimaad" barto, ugana shalaayaa inuu doortay, uuna u dhahaa hadii aan ogaan lahaa maba aan baran lahayn!!\nDad badan oo sidaa dhahayo baan arkay, sababtune waa shaqo adag, fikrada qofka uu ka heestane ay ka duwantahay waxa saxda ah ee meesha ka jiro.\n"Qofku markuu arko dhakhtarka oo saf loogu jiro, oo isagoo shaatigiisa cad wata qoorta samaacadane u saarantahay wuxuu niyeystaa inuu dhakhtarkaa noqdo lakin sheekada saasi way ka duwantahay."\nTaasi waxa ay ku tusineysaa in qofkii u soo galay ama u bartay caafimaad inuu lacag ama magac uu ka helo uu aad u qaldanyahay ayne jiraan meelo kale oo ka fudud oo intaas laga heli karo, waxaadne ogaataa 57% dadka aduunka ugu lacagta badan iskool sare ma dhameen, laga bilaabo Bill Gate.\nMarkuu qofku galo oo riyada uu ka baxo ayuu is badalaa, uuna dhahaa hadii aan ogaan lahaa dhibkaan maba galeen!!!\nWaxaan aad ula yaabay inaan anagu kaliya aysan dhaheysan mushkiladaan oo maanta aan akhriyey warqad laga diyaariyey dhakhaatiir mareykan oo caan ah, muddo 20 ilaa 30 sano ahne ku jiray shaqada caafimaadka.\nDhakhaatiirtani waxaa la waydiiyay su'aalo dhawr ah ra'yigoodane laga waydiiyay.\nDhakhaatiirtani oo gareysa ilaa 1,170 u dhaxeyso 50 ilaa 65 jir ah ayay aheed sidatan jawaabaha ay ka bixiyeen su'aalahan.\nShaqadaada ma sii wadi doontaa?\n24% - shaqada waan ka tagni doonaa inta u dhaxeysa 3da sano ee soo socota.\n14% - Waxay ku fikirayaan inay shaqada ka fadhiistaan.\n7% - waxaan raadineynaa shaqo caafimaad la xariirta lakin bukaan aan la tacaamuleyn.\n3% - waxaan raadineynaa shaqo caafimaad aan lug ku laheen.\nSidee u yareen kartaa tirada bukaanka aad daaweyso?\n12% - waxay shaqeen doonaan part-time.\n8% - bukaano cusub qaadan mayno, ama qaabilida ayaan yareyneynaa.\n4% - waxaan shaqeyneynaa waqtiyo go'an.\nDhakhaatiirta cusub ee ku soo biirtay shaqada ka waram?\n68% - dhakhaatiirtaan yaryar awood u malaha inay u shaqeeyaan sida ay u shaqeeyaan dhakhaatiirtii ka horeysay.\nMaxaad ra'yi ah oo shaqadaada ka qabtaa?\n57% - Ilmaheena caafimaad ma akhrin doonaan.\n44% - Caafimaad ma dooran laheen hadii gadaal la ii celiyo 20 ilaa 40 sano.\nCaafimaad ha baran hadii aad lacag, magac aad u dooratay amaba lagugu qasbay!! waa iga talo\nRe: Hadii aan Ogaan Lahaa!!\n« Reply #1 on: November 01, 2007, 04:44:35 PM »\nmawduucan aad iyo ad ayuu ugu fiicanyahay qof alaale qofkii moodo in fikrada barshada cafimaadka loo barto ay tahay kaliya lacag iyo waji ama faan. bal arinta ay tahay shaqo insaaniyad marka ugu horaysa iyo marka ugu danbaysaba, ee risqigana iyo sharafta ay gacanta ALLAh ku jiraan.\nwaxana rabaa in aan halkan ugu shego all somali dctors iyo Somali medical students in aad tihiin dad lagu seexdo ee yaa la seexan, lana ogaado in ay arinta tahay masuuliyad aad u balaaran oo malinta qiyamaha la iswaydiindoono qof waliba iyo sida uu ula dhaqmay bukankiisa.\n« Reply #2 on: November 02, 2007, 07:24:16 PM »\nPharmacists never say that, what is wrong with you fellow doctors?!!!\nViews: 14534 February 18, 2011, 08:44:26 PM\nViews: 17166 May 29, 2011, 09:27:31 PM\nViews: 49027 April 29, 2016, 09:52:03 PM\nHadii Qaatkii Laga Dhigay Khamro, Somalida Yaa U Maqan?\nViews: 3514 February 05, 2008, 06:54:38 AM\nViews: 5565 June 07, 2010, 06:14:51 PM


Wararka Maanta: Arbaco, May 15, 2019-Wasiirka Dib-u-heshiisiinta Hirshabeelle oo la kulmay maamulka degmada Feer-Feer ee Ismaamulka Soomaalida\nArbaco, May, 15, (HOL) – Wafdi uu hoggaaminayo Wasiirka Dib-u-heshiisiinta dowlad gobolleedka Hirshabeelle Eng Cabdikariin Cali Nuur ayaa markii ugu horeysay socdaal nabadeed ku tagay degmada Feer-Feer ee Ismaamulka Soomaalida dalka Itoobiya.\nWasiirka iyo xubnihii la socday waxaa soo dhaweeyay guddoomiyaha degmada Feer-Feer Cabdirashiid Ibraahim Dhaqane oo ay kulamo gaar ah wada qaateen wasiirka iyo wadigiisa.\nGuddoomiyaha degmada Feer-Feer oo kulamada kaddib warbaahinta la hadlay ayaa sheegay in ay ku faraxsan yihiin dhankooda in markii ugu horeysay ay halkan [Feerfeer] ku kulmaan wafdi ka socda maamul gobolleedka Hirshabeelle.\n‘’Ujeedada socdaalka wafdigan iyo wax-yaabihii aynu ka wada hadalnay waxaa ay ahaayeen nabad-galyadii aynu awalba ka wada xiriiri jirnay dalkan aynu dariska nahay ee Soomaaliya, gaar ahaan dowlad gobolleedka Hirshabeelle, Annaga iyo Wasiirka waxeynu ka wada hadalnay arrimo dhowr ah oo nabad=galyada quseeya ayuu yiri’’ guddoomiyaha degmada Feer-Feer.\nWuxuu gaar ahaan guddoomiyuhu sheegay in Wasiirka ay isla soo qaadeen sidii looga shaqeyn lahaa nabad-galyada dadka labada dhinac ee had iyo jeer isku guur-guura oo inta badan laga yaabo in ay ka abuuranto nabad-galyo darada.\nWasiirka Wasaarradda Dib-u-heshiisiinta maamulka Hirshabeelle ayaa sheegay in dhamaaba waxyaabihii ay ka wada hadleen maamulka degmada Feer –feer isku afgarteen.\n‘’Waxaan runtii ku faraxsannahay sida uu noo soo dhaweeyay guddoomiyaha degmada, waanan isku afgaranay dhamaanba waxyaabihii aan ka wada hadalnay oo ay ugu horeyso deegaameynta dadka iyo sidii nabad-galyada bulshada labada dhinac looga wada shaqeyn lahaa’’ ayuu yiri Wasiirka Dib-u-heshiisiinta maamulka Hirshabeelle.\nSafarkan Wasiirka iyo wafdigiisa ayaa imanaya xili sanadihii ugu danbeeyayba colaado ka taagnaayeen deegaannada xadka gobolka Hiiraan uu la wadaago dhulka Ismaamulka Soomaalida Itoobiya, waana markii ugu horeysay oo maamulka labada dhinac ay ka wada hadlaan arintan.


Kenya oo nambarka 4-ad ka gashay liiska wadamada dunida ee la rabo in ay si weyn ula tacalaan Cudurka AIDS-ka – The Voice of Northeastern Kenya\nKenya oo nambarka 4-ad ka gashay liiska wadamada dunida ee la rabo in ay si weyn ula tacalaan Cudurka AIDS-ka\nMadaxweynaha dalka Uhuru Kenyatta ayaa maanta lagu wadaa in uu shacabka ku hoggamiyo xuska maalinta dunida ee cudurka AIDS-ka.\nSanad kasta taarikhdu marka ay ku beegantahay 1-da bisha Disembar ayaa caalamka laga xusaa maalinta cudurka AIDS-ka ee dunida halka sanadkan hal ku dhig looga dhigay hoggaan, islaxisaabtan iyo saameyn.\nMunasabada ugu weyn ee xuska maalintan ayaa ka dhici doonto garoonka cayaaraha ee Nyayo ee magaaladatani Nairobi.\nXuska maalintan ee sanada 2016-ka ayaa ku soo begmaya iyada oo warbixin la soo saaray lagu sheegay in Kenya ay nambarka 4-ad ka gashay liiska wadamada kala duwan ee dunida ee la rabo in ay si weyn ula tacalaan cudurka AIDS-ka in laisku gudbiyo.\nRa’yi aruurin la sameeyay sanadkan 2016-ka ayaa lagu sheegay in kiiska cudurkan ee la isku gudbiyo ay hoos u dhecen oo ay gareen 77, 000 oo kiis marka loo barbardhigo sanadii 2014-kii oo ay ahayeen 100,000 oo kiis.\nDad kenyaan ah oo tiradoodu lagu qiyasay 1.6 milyan oo qof ayaa qabo cudurkan halka caqabad ugu weyn ay tahay takoorka ka dhan ah dadka uu cudurkan saameyay.\nGolaha qaran dalka u qaabilsan la tacaalida AIDS-ka ayaa sheegayo in ay billabeen olole la doonayo in sanada 2019-ka lagu yareynayo takoorkan .\nSanadii la soo dhafay ayey ahayd markii madaxweyne Uhuru Kenyatta uu sheegay in dowlada ay miisaniyad sanadeedka 2015- 2016-ka ay lacag dhan 2.bilyan oo shilin u qoondeysay in lagu soo iibiyo daawada ARVS ee cudurkan lagula tacaalo.\n← Booliska oo weeraray goob lagu iibin jiray gaas sharci darro ah\nTaarikhda la billabayo sixitaanka imtixaanka qaran ee KCSE-da oo shaaca laga qaaday →


Safiirka Iran oo Muqdisho ku dharbaaxay WASIIR ka tirsan Dowlalada Federaalka!!. | Voice Of Somalia\nDowladda Soomaaliya ayaa cabasho rasmi ah u gudbisay wasaaradda arrimaha dibedda Iran, kadib markii safiirka Iran ee Muqdisho uu xafiiskiisa ku bah dilay wasiir ku xigeenka arrimaha dibedda Soomaaliya Axmed Cali Kadiye.\nJavad Dehghan Lotfabadi oo Kadiye u yeeray ayaa la sheegay inuu wax ka weydiiyey arrimahaas, balse markii jawaab wanaagsan uu ka waayey ay is hadal dhaafeen, taasi oo aad uga carreysiisay dhalisayna gacan ka hadalka. Kadiye ayaa la sheegay inuusan wax jawaab ah bixin waqtigaas.\nHaday isoo Gaadho LIYUU BOOLIS ayaa Hilib Dad Cunay waan Rumaysanayaa!.


Martida Makaroofanka Iyo Danjire James Swan\nSabti, Bisha Afraad 30, 2016 Wakhtiga Geeska Afrika 06:17\nDanjiraha Maraykanka u qaabilsan arrimaha Somalia, James Swan oo marti ku ahaa barnaamijka Martida Makroofanka ee Idaacadda VOA ayaa ku ammaanay Madaxda Soomaalida kaalintii ay ku lahaayeen hanaanka kala-guurka.\nDanjiruhu waxa uu sheegay in hanaanku uu adag yahay, laakiin, sida wax ku socdaan, marka ugu dambeysa la dhameystiri doono.\nDanjire James Swan oo si gaar ah barnaamijka Martida ugu warramay Madaxa laanta Afka Somaliga VOAda Cabdiraxman Yabarow, waxaana aa la soo jeedinaya Ibrahin Xassan Dandurey. Halka hoose ee qoraalkan ka dhageyso.\nBarnaamijka Martida Makaroofanka halkan ka dhageyso\nBarnaamijka Martida Makaroofanka halkan ka dhageyso i


Soomaaliland oo adkaysay amniga Burco halkaas oo ay shalay ka dheceen rabshado dad ku dhintay – Radio Daljir\nDiseembar 24, 2013 1:57 b 0\nBurco, December 24, 2013 – Maamulka gobolka Togdheer iyo kan degmada Burco ee Soomaaliland ayaa ka hadlay qalalaaso shalay ka dhacay halkaas oo ay dad ku dhinteen, waxay tilmaameen in la xadidey in ay soo socdaan.\nDuqa Burco Maxamed yuusuf Muraad oo saxaafada la hadlay ayaa sheegay inay dhamaatay xasaradii shalay dhacday, isla markaasna la xakameeyey inay rabashadaha oo khasaare dhaliyey ay sii socdaan.\nWuxuu tacsi u diray ehelada dadkii ku dhintay rabashadaha isagoo kuwa dhaawacana u rajeeyey caafimaad.\nMaxamed Muraad oo ah duqa Burco, Yuusuf Xaaji Cabdulaahi gudoomiyaha gobolka Togdheer iyo Dr. Cabdi Aw-cali oo ah wasiirka xanaanada xoolaha ee Soomaaliland, dhamaantood waxay ka codsadeen dadka reer burco inay xaalada dejiyaan.\nBurco waxaa ku dhintay 1 ruux waxaana ku dhaawacmay ilaa 4 kale oo rayid iyo ciidan isugu jira, kadib markii shalay ay dheceen rabashado baaxad leh oo rayidku uga soo horjeeday taliyihii booliska gobolkaas oo xilka laga qaaday.


Cidda dishay iyo sababta loo dilay Ikraan Tahliil | KEYDMEDIA ENGLISH\nWaxaa sii kordhaya wararka Taliyaha NISA Fahad Yaasiin, dusha ka saaraya qorshaya khaarijinta Ikraan Tahliil, oo qoyskeedu baadi goobyaan tan iyo 26-kii bishii hore, todobaad kadib wali Dowladda kama aysan hadlin dhacdadaan.\nMUQDISHO, Soomaaliya – Xildhibaan Mahad Maxamed Salaad, oo ka mid ah shaqsiyaadda ugu xogta heli og, Baarlamaankii waqtigu ka dhamaaday, ayaa sheegay in qorshaha khaarijinta Ikraan Tahliil ay maleegeen Fahad Yaasiin iyo Kulane Jiis, isla-markaana uu fuliyay Taliyaha Nabad Sugidda Gobolka Banaadir Yaasiin Farey.\n“Xog rasmi ah oo aan ka helay saraakiil sarsare oo ka tirsan Hay’adda Nabad Sugidda in muddo ahna aan dabo socday xaqiijinteeda waxay sheegaysaa in mar hore la dejiyay qorshaha lagu khaarijinayo Ikraan Tahliil. Ikraan oo dalka ka maqneed markii shirqoolka loo maleegay ayaa lagu qarash gareeyay boqolaal kun oo dollar iyo balanqaadyo been ah si dalka dib loogu soo celiyo loona khaarijiyo”. Ayuu yiri Xildhibaan Mahad.\nWuxuu xusay in Ikraan markii dalka ay ku soo laabatay isla markiiba la xaddiday dhaqdhaqaaqeeda, “Waxaa loo xilsaaray dabaggalka iyo la socodka Ikraan, Taliyaha Nabad Sugidda Gobolka Banaadir Yaasiin Farey. Wuxuuna ahaa qofkii ugu dambeeyay ee Ikraan ay wada hadleen kahor inta uusan go’in xiriirkeeda!” Ayuu yiri Mahad Salaad.\nWuxuu sheegay in Taliska NISA, qorsheeyeen in la qariyo dilka Ikraan, hasayeeshe markii uu warku bannaanka u soo baxay uu Fahad Yaasiin, xiriir la sameeyay Al-Shabaab, si ay u sheegtaan afduubka iyo dilka dhibanaha, hayeeshee ay ka biya diideen masuuliyiin Ikraan ku heyb ah oo ka tirsan kooxda xiriirka la leh Al-qaacida.\n“Sababta Ikraan in la dilo loo go’aamiyay ayaa la ii sheegay labo arimood oo aad xasaasi u ah oo ay macluumaad ka heysay, kuwaas ku saabsanaa sidii loo qorsheeyay dilkii Allaha u naxariistee Eng Yariisow oo xaafiiskiisa ay madax ka ahayd iyo arimo waaweyn oo Fahad Yaasiin iyo Kulane Jiis ku lug leeyihiin!” Ayuu sidoo kale yiri Xildhibaanku.\nAgaasmiye ku-xigeynkii hore ee Hay’adda Nabad-sugidda iyo Sir-doonka Qaranka, Gen Cabdalla Cabdalla, oo ka mid ah dadka sida dhow ula socda dhaqdhaqaaqa taliska NISA, ayaa dhawaan sheegay in Fahad Yaasiin, uu masuul ka ahaa dilkii AUN, Ikraan Tahliil Faarax.\nDr. Xasan Faarax Axmed, oo ah adeerka Ikraan Tahliil Faarax, ayaa qudhiisu Farmaajo iyo Fahad Yaasiin, ku edeeyay in ay ka danbeeyeen afduubka lagula kacay Ikraan.\nSida ay todobaadkii hore sheegtay Qaali Maxamed oo ah hooyada Ikraan, inta u dhaxeysa KM-0 iyo Hotel Globel, ayaa laga afduubtay Ikraan, waxaana loo qaatay dhanka guriga Maamo Khadiijo, oo ay degan yihiin taliska Nabad-sugidda.\nDhawaan ayee aheyd markii Dr. Xasan Faarax Axmed, oo ah adeerka Ikraan Tahliil Faarax, oo ehelkeedu raadinayan raqdeeda iyo ruuxeeda muddo ku dhow 25 cisho, uu Farmaajo iyo Fahad Yaasiin ku edeeyay in ay ka danbeeyeen afduubka lagula kacay Ikraan.\nDr. Xasan oo ah bare ku dhaqan waqooyiga America, ayaa sheegay in Cabdiqani Dhiirane, oo gacan yare u ah Taliyaha Nabad-sugidda Fahad Yaasiin, uu waday gaariga lagu af-duubay Ikraan, 26-kii bishii na weydaaratay ee Juun.\nWuxuu wax laga xumaado ku tilmaamay in Farmaajo iyo Saaxiibkiis Fahad, ay xalaaleysteen, dhiigga Shacabka iyo ku xad-gudubka sharafta bini’aadamka, waliba ayadoo lagu jiro bisha xurmadda leh ee Dhul-Hijjah.\nWuxuu ka digay in arrinta Ikraan ay sababi karo isku dhacyo iyo aanooyin qabiil, maadaama dhaqanka Soomaalida, waxyaabaha dagaalladu ka curtaan ay ugu horreeyaan gabdha.\nIkraan Tahliil, ayaa hore uga tirsaneyd shaqaalaha Gobolka Banaadir, waxayna hadda ka mid ahayd howlwaennada NISA, halka ay dhawaan ka soo laabatay aqoon kororsi ay u aadday dalka Ingiriiska.


Andy Robertson Ayaa Shaaca Ka Qaaday Xiddigaha Liverpool » Axadle Wararka Maanta\nAndy Robertson ayaa shaaca ka qaaday xiddigaha Liverpool\nBy axadle\t Last updated Dec 16, 2020\nAndy Robertson ayaa shaaca ka qaaday in ayna xiddigaha Liverpool la dhicin markii uu xirnaa maaliyada chelsea kadib markii ay Reds ku kalsoontahay ku guulaysiga premier League xilli ciyaareedkii hore.\nGuushii ay Chelsea ka gaadhay Manchester City bishii June ayaa xaqiijisay kooxda Jurgen Klopp markii ay xiddigaha kooxdu ku dabaaldegeen hudheel ay ciyaarta ka daawanayeen.\nWaxyaabo lama filaan ah ayaa ka soo baxay xafladda iyadoo ay jiraan warar sheegaya in Robertson uu xirnaa funaanadda Chelsea xafladda xigta.\nLaakiin markii uu la hadlay FourFourTwo, wuu sharaxay sababta wuxuuna sheegay in funaanada uu lahaa xiddigga Chelsea Billy Gilmour.\n“Habeenkaas bishii June markii ay Manchester City guuldaro kala kulantay Chelsea isla markaana la xaqiijiyay in aanu nahay Horyaal, kooxda ayaa wax walba noo diyaarisay kadib guushii 4-0 ahayd ee aanu ka gaadhnay Crystal Palace maalin ka hor” ayuu yidhi Robertson.\n“Waxaan ballansannay hudheel, karsanaynay.\nBeen ma sheegayo: Waxaan heystaa maaliyad Chelsea ah waxaana kula kaftamay ragga kale WhatsApp.\nAnigu ma ahayn qof caan ah oo canaan baa la i siiyay sidii aan filayay, mana ahayn cabirkeyga, waxaa iska lahaa Billy Gilmour sidaa darteed wey igu yareyd aniga. ”


Xuska maalinta dhimirka Adduunka oo lagu qabtay Garoowe – Idil News\nXuska maalinta dhimirka Adduunka oo lagu qabtay Garoowe\nWaxaa maanta lagu qabtay xarunta dhexe ee wasaaradda caafimaadka Puntland xuska maalinta cudurrada dhimirka ku dhaca ee Dunida oo sanad kasta maanta oo kale laga xuso aduunka.\nWasiirka wasaaradda caafimaadka Puntland iyo qaar kamid ah agaasimayaasha wasaaradda ayaa ka qaybgalay sidoo kale waxaaa joogay saraakiil ka socday hay’addaha WHO iyo Save The Children iyo machadka cilmi baarista SIDRA.\nMohamed Abdiqaadir oo ka socday hay’adda WHO oo ka hadlaya ayaa yiri:-\n“Waxaan ku faraxsanahay maanta inaan wasaaradda kala soo qaybgalo xuska maalinta cudurada Dhimirka oo sanadkasta 10 Octobar laga xuso caalamka, taasoo wax la iskaga weydiiyo baahiyaha ay qabaan dadkaan sida ay uhelaan adeegyada ay ubaahanyihiin madaama ay yihiin dad maskaxda ka xanuusan una baahan xanaanayn gaar ah.”\nDr Mohamuud Aspimo oo ka mid ah ururuka dhakhaatiirta Puntland oo isna ka hadlay ayaa sheegay:-\n“ waxaan bogaadinayaa qabashada maalintaan muhiim ah ee la xusayo dadka dhimirka ka xanuusanaya waxaana aduunka laga qoray in dadka aduunka 20% la xanuusanyihiin caafimaad la’aan dhanka maskaxda ah, waxaana sababaya dhacdooyinka dadka ku dhacaya sida shaqo la’aanta, balwadaha noocyadooda kala duwan, barakaca, kufsiga iyo waxyaabaha lamid ah.\n“Sidoo kale waxaa muuqanaya dalkeena inay ku yaryihiin dhakhaatiir dhanka maskaxda ah iyo meelaha lagu xanaaneeyo dadka xanuunka qaba.”\nWasiirka Wasaaradda Dr- Jamac Farax Xasan oo xaflada soo xiray ayaa yiri:-\n“Waxaan soo dhawaynayaa maanta inaan ka soo qaybgalo munaasabadaaan lagu xusayo maalinta dhimirka dunida oo ka mid ah maalmaha ugu waaweyn aduunka laga xuso dhanka caafimaadka, waxaan dhamaanteen ognahay in dalkeena ay ka wada jiraan waxyaabaha sababa xanuunada dhimirka sida Dagaalada Sokeeye,Dhaqaalo yarida, Shaqo la’aanta, Balwadaha kala duwan iyo dawlad la’aanta, taasoo muujinaysa in xanuunku aad inoogu badanyahay sida la xaqiijiyayna 3 qof oo meel wada jooga mid ka mid ah uu qabo xanuunka maskaxda. Waxaa intaas sii dheer in dalkeena ay ku yaryihiin dhakhaatiirta takhasuska ku ah xanuunada maskaxda iyo meelaha lagu xanaaneeyo.”\n“Waxaan ubaahanahay in la kordhiyo wacyiga bulshadeena taasoo lagu wacyigalinayo inay ka daayaa faquuqa iyo dhibaataynata dadka xanuusanaya,ka Wasaaradda caafimaadka ahaan waxaan qorshaynaynaa in xarumaha caafimaadka lagu soo kordhiyo qaybta lagu daweeyo bukaanadan sidoo kalena faham guud laga siiyo xirfadlayaasha caafimaad ee ka shaqeeya xanuunada maskaxda ku dhaca, sidoo kale ardayda jaamacahaha galaya inay soo bartaan si bulshadooda ugu daweeyaan.”\n“Waxaan rajaynayaa tani inaysan xus kaliya noqon ee xarumaha aad ka timaadeen kula noqotaan wacyigalina usameysaan bulshadeena si loo yareero faquuqa iyo dhibaatooyinka loo gaysto dadkaan xanuusanaya.”


Soo dejisan FBReader 2.5.7 – Android – Vessoft\nSoo dejisan FBReader\nFBReader – software inay u akhriyaan buugaagta elektarooniga ah qaabab kala duwan. FBReader kuu ogolaanaya in aad ka raadin iyo soo bixi buugaag ku qoran luqado kala duwan oo ka maktabadaha network ama dukaamada. Software ayaa si toos ah u abuuraa content buugga ee, waxay qabanqaabisaa hyphenation iyo memorizes booska hadda qoraalka ka dib markii xiritaanka ee buugga. FBReader u saamaxaaya in ay kala soocaan buugaagta ee ay maktabadda u gaar ah qoraaga, sifayn ama taxanaha. Sidoo kale software ka taageertaa .Wadashaqayntaas ururinta buugaagta la qalab kale. FBReader waxaa ku jira tiro badan oo ah qalab reserved goobaha software ee baahida user.\nTaageertaa qaabab kala duwan\nGalitaanka ee files ka archives ah\nDownloads buugaagta maktabadaha network iyo dukaamada\nControl of ururinta buugaagta\nFBReader Software la xiriira:\nEnglish, Deutsch, 中文, Русский... Periscope 1.3.4\nEnglish, Українська, Español, Português... BBC News 3.7.1.9


GAROWE, Puntland - Gollaha Wakiilada ee dowlada Puntland oo fadhi aan caadi ahayn Sabtida maanta ah ku yeeshay xaruntooda magaala madaxda Garowe ayaa cod aqlabiyad leh ku ansixiyey xukuumada cusub ee Madaxwayne Deni.\nKulanka aqalka oo ay soo xaadirtay 63 mudane, ayna maqneed 3 kale, ayaa waxaa shir gudoominayey Afhayeenka Gollaha Shacabka DPL, Cabdixakiin Maxamed Axmed [Dhoobo Daareed].\nKahor inta aanan codka kalsoonida loo qaadin, wasiir kasta waxa uu u mariyay Xildhibaanada sooyaalkiisa nolaleedka iyo aqoontiisa shaqsiga ah, taasi oo qayb ka aheyd dalabka Sharcidejiyaasha.\nMadaxwayne Saciid Cabdullaahi Deni, oo intaasi kadib, kalmada qaatay ayaa balanqaaday in uu fulinayo qodobadii uu wacadka ku maray dhaqan-gelintooda markii uu olo'olaha ku jiray.\nDeni oo sii hadlaya ayaa gabi gabadii uu ka codsaday Xildhibaanada ay u ansixiyeen wasiirada cusub, kuwaasi oo ka kooban wadar ahaan 45 xubnood oo isugu jira 18, wasiir, 18 ku xigeeno iyo 9 wasiiru dowlayaal.\nUgu dambeyntii, mudanayaasha ayaa codka kalsoonida ugu qaaday xukuumada cusub qaab gacan-taag ah, taasi oo natiijada kasoo baxday ay noqotay in ay si wada ogol ah ku meel-mariyeen.\nGollaha Wasiirada cusub ee uu soo dhisay Madaxwayne Saciid Cabdullaahi Deni oo tiro ahaan ka yar xukuumadii Cabdiwali Gaas ayaa la kulmay soo dhawayn diiran, iyaga oo la dhowrayo wax-qabad aad u sareeya.\nMadaxweyne Farmaajo ayaa xalay ku baaqay in la is-cafiyo islamarkaana uu ka shaqeyn doono...


En I sii wakhti firaaqo waxaan aad u jecelnahay shineemada iyo muusigga, sidaa darteed iyagu waa diiraddayada ugu weyn ee fiirinta. Intaa waxaa sii dheer, waxaan wax ka qabannaa dhammaan noocyada xilligan iyo waqtiyadii hore, laga soo bilaabo shineemada dagaalka ee ugu caansan ilaa filimada superhero ee ugu dambeeyay.\nXagga muusigga, waxaan jecelnahay jazz, flamenco iyo muusigga punk. Maxaa isku jira, huh? Tan waxaa suurtogal ah oo kaliya mahadnaqaya annaga kooxda tifaftirka, kuwaas oo midba midka kale si fiican u dhammaystirayo si Dame Ocio looga dhigo goobta ugu buuxda ee ku hadasha Isbaanishka mowduucyadan.\nShineemada caadiga ah\nFilimka sheekooyinka sayniska\nShineemo naxdin leh\nFilimada taariikhiga ah\nRiwaayado iyo xaflado\nSoo dejiso muusikada\nSii deynta muusikada\nMuusikada elektarooniga ah\nMuusikada Birta Culus


Maxay ka qabta NATO haddii Scotland ka go’do UK – WARSOOR\nMaxay ka qabta NATO haddii Scotland ka go’do UK\nBrussels-(warsoor)-Xog-hayaha guud ee NATO Jens Stoltenberg ayaa sheegay in Scotland aysan si degdeg ah ku noqon doonin xubin ka tirsan xubnaha ka midka ah xulufada milatariga Yurub.\nIsagoo ku sugan Brussels kana hadlaya xaalka u dhexeeya Glasgow & London wuxuu yidhi, “Haddii Scotland u codayso inay ka go’do UK taasi waxay la macne tahay inay Scotland ka baxday difaaca Yurub.\nWuxuu kaloo intaa sii raaciyay, “Haddii Scotland ay ka go’do UK waa inay kasbataa aqbalaadda 28 waddan oo ka tirsan xulufada Yurub intaysan noqon waddan cusub oo kusoo biira NATO”.\nWuu sii hadlay oo wuxuu yidhii, “Hadday dhacdo, waxay noqonaysaa inay UK wali kamid tahay xubin ka tirsan NATO, laakiin waddan gooni u taagan hadday noqoto waa inay soo codsadaan kamid noqoshada Yurub waana inay arrinkaas go’aan ka gaaraan dhammaan xubnaha NATO.\nWuxuu kalo intaa ku daray, “Dhammaan go’aamada NATO waxay ku dhisan yihiin wadatashi, marka waxaan u baahannahay inay xubnohoo idil kawada tashadaan”.\nSi kastaba xaal ha joogee, Scotland waxay xaal isaga mid yihiin qayb kamid ah dalka Spain oo mashaqo tanoo kale ah ka taagan tahay. Gobolka la yiraahdo Catalonia oo Spain ka tirsan ayaa isaguna wuxuu doonayaa inuu iskiis isku maamulo oo noqdo dowlad iskeed u taagan sida Scotland iminka doonayso.\nHaddii Scotaland ay ka go’do UK waxay dhibaato ku noqonaysaa Yurub, sababtoo ah waxaa Scotland ku yaala goobo difaac oo ay yaallaan Nueclear.\nSidoo kale UK hubkeeda Nueclearka ee dhooban meel u dhow Glasgow waxay noqon doontaa inay daad-gureeyaan, waana arrin culayskeeda leh.\nisha ku hay warsoor.net


Takoorid | Informationsverige.se\nBogga ugu horeeya ee goobta intarnat-ka / Ku saabsan Iswiidhan / Xuquuqda iyo waajibaadka qofka / Takoorid\nQoraalkan wuxuu ku saabsanyahay takooridda. Takoorid waa marka qof loola dhaqmo si ka liidata dadka kale. Mararka qaarkood qofku wuxuu dareemi karaa in si caddaalad darro ah loola dhaqmay inkastoo aanay ahayn takoorid.\nQoraalkan waxaad ku akhrin doontaa waxa ah takoorid. Waxaad akhrin doontaa xitaa nooca caawimaada aad heli karto haddii lagu takooray.\nWaxaa lagu magacaabaa takoorid haddii laguula dhaqmo si liidata sababtoo ah in adigu aad tusaale ahaan leedahay jinsi cayiman ama midab maqaar oo cayiman. In qof la takooro waa ku xadgudub dhinaca xuquuqda bani'aadamka. Tani micnaheedu waa inay mamnuuc tahay in la takooro qof.\nWaa kuwan dhowr tusaale waxyaabaha la xisaabin karo inay yihiin takoorid:\nQof shaqaale ah ayaa sheegtay inay leedahay uur oo markaas ayaa qofka madaxda u ahi ka istaajiyay shaqadeedi tijaabada ahayd.\nQof haweenay ah ayaa loo diiday inay ballansato wakhti dhakhtar sababtoo ah in iyadu ay xirnayd xijaab.\nQof madax ah ayaa aan doonayn in uu wareysi ka qaado shaqo raadiye leh magac ajnabi ah.\nMacallin ayaa su'aal ka keenay in arday uu xiranyahay toob/canbuur.\nShaqaale jooga maqaaxi ayaa diiday inay liistada raashinka u akhriyaan qof Qofmarti ah oo aan arki karin waxa ku qoran sababtoo ah hoos u dhac awoodda aragtida ah.\nHaweenay ayaa lagu dhibay goobteeda shaqada sababtoo ah in ay is guursadeen haweenay kale.\nQof madax ah ayaa aan doonayn in la wareysto shaqo raadiye ka weyn 50 sano.\nQof midabkiisu madowyahay ayaa loo diiday soo gelida makhaayad khamri iyadoo isla markaasna dadka midabkoodu cadaanka yahay loo oggolaaday inay soo galaan.\nWaxaa jira sharci gaar ah kaas oo mamnuucaya takooridda. Kani magaciisu waa sharciga takooridda. Sharcigan wuxuu ka mamnuucayaa shaqo-bixiye, ururada iyo qaban-qaabiyayaasha waxbarasho in ay dadka qaarkood ula dhaqmaan si ka liidata dadka kale. Qaban-qaabiye waxbarasho wuxuu ahaan karaa tusaale ahaan iskool.\nAdigu waad dareemi kartaa in laguula dhaqmay si caddaalad darro ah iyadoo aanay taasi ahayn takoorid dhinaca sharciga micnahiisa.\nTakooriddu waa mamnuuc sida ku cad sharciga haddii ay ku salaysantahay mid ama dhowr ka mid ah toddobadan ah aasaasyada takooridda:\nJinsi: Gudaha Iswiidhan waxaa ka jira jinsiyada sharciyan ee ah haweenay ama nin. Mamnuucida in loola dhaqmo qof si liidatay sababtoo ah jinsigooda waxay xitaa khuseysaa dadka baddali doona ama baddalay ka tirsanaanshahooda jinsi.\nShakhsiyadda jinsi: Shakhsiyadda jinsi waxay ku saabsantahay muuqaalka qof, tusaale ahaan dharka iyo luqadda jir ahaan hadal lagu muujiyo. Tani ma la xiriirto nooca jir ee aad leedahay laakiinse waa nooca jinsi ee adigu aad dareemayso in adigu aad ka tirsantahay.\nKa tirsanaanta qowmiyad: Dal, koox dadweyne, midab maqaar iyo luqad hooyo waxaa lagu magacaabaa dhinaca sharciga inay tahay ka tirsanaanta qowmiyad. Dadka oo dhan waxay leeyihiin hal ama dhowr qowmiyad oo laga tirsanyahay. In loola dhaqmo dadka si liidata sababtoo ah qowmiyadda ay ka tirsanyihiin waa cunsuriyad.\nDiin ama caqiido kale: Yuuhudinimo, Kiristaanimo iyo Islaam waa tusaalaha dhinaca diimaha. Atayism waa caqiido kale. Qofka ah atayist ma aaminsana wax Ilaah ah haba yaraatee.\nHoos u dhac awoodda laxaadka ah: In qof leeyahay hoos u dhaca awoodda laxaadka ah micnaheedu waa in qofkaas ay ku sii adkaan karto in la dhaq-dhaqaaqo, aragtida, maqalka ama fahamka macluumaadka marka la barbardhigo dadka kale.\nDookha noocyada galmada: Dookha noocyada galmada waxa uu sharraxayaa nooca ama noocyada jinsi ee adiga ku soo jiita ama aad jeceyl u qaado. Sharcigan wuxuu khuseeyaa dadka ka hela dadka ay isku jinsiga yihiin, dadka ka hela dadka ay kala jinsiga duwanyihiin iyo dadka labada jinsiba dabcigoodu ka helo.\nDa'da: Dadka ma la oggola in loola dhaqmo si liidata sababtoo ah da'dooda.\nXaalado badan waxaa dhacda in dadka lagu takooro wax ku salaysan dhowr kala duwan oo ah aasaasyada takooridda. Tusaale waa in haweenay haysata diin gaar ah ay dareemi karto in lagu takooray dhinaca jinsigeeda iyo diinteeda labadaba.\nHaddii si xun uu kuula dhaqmay shakhsi gaar ah – sida tusaale ahaan deriskaaga ama qof isku fasal aad dhigataan – markaas ma khuseyso sharciga takooridda. Tani waxay sharci darro ku noqon kartaa aasaasyo kale. Waa maxay farqiga u dhaxeeya marka la barbardhigo tusaalooyinka ku jira qoraalkan?\nWaxaa jirta caawimaad la heli karo haddii aad u aragto in lagu takooray.\nAdigu waxaad caawimaad iyo taageero ka heli kartaa dhinaca xafiiska ka hortaga takoorka, haddii uu ku yaalo meesha aad degantahay.\nHaddii ay ka dhacdo goobtaada shaqada waxaad la hadli kartaa qofka madaxda kuu ah ama wakiilka shaqaalaha u qaabilsan arrimaha nabadgelyada iyo caafimaadka. Shaqo-bixiyahaagu waa in uu baaro arrintan oo ka shaqeeyo sidii loo hakin lahaa takoorid ka dhacda goobta shaqada.\nHaddii ay ka dhacdo goobtaada shaqada oo aad xubin ka tahay urur shaqaale markaas iyaga ayaa ku caawin kara.\nXafiisyada ka hortaga takooridda\nWaxaa jira xafiisyada ka hortaga takooridda oo kala duwan oo maxali iyo gobolada ah kuna yaala Iswiidhan. Iyagu waxay ku siin karaan talo iyo taageero marka adiga laguu geystay takoorid.\nAkhri dheeraad ku saabsan oo hel xiriiryada xafiisyada ka hortaga takooridda Iswiidhan kuna qoran bogga intarnatka ee diskriminering.se\nWakiilka arrimaha takooridda\nWakiilka arrimaha takooridda (DO) waa hey'ad dawladeed taas oo kantaroosha in sharciga takooridda la raaco. Haddii laguu geystay takoorid waxa aad warbixin ama cabasho u diri kartaa DO.\nDO waxay isticmaashaa warbixinaha iyo cabashooyinka si ay u hubsato in sharciga la raaco, ee maaha in la xaliyo xaaladaha gaarka u ah shakhsiyaad.\nAkhri dheeraad ku saabsan takooridda iyo sida aad cabasho ugu dhiibayso DO kuna qoran DO bogeeda intarnatka.\nDembi neceyb ah\nHaddii qof geysto dembi ka dhan ah dad iyadoo ay sabab u tahay oo keliya in iyagu ay ka tirsanyihiin koox gaar ah waxaa lagu magacaabaa dembi neceyb ah. Micnihii waa dembi neceyb ah haddii qofka dembiga lagu eedeeyay ujeedada uu ka lahaa dembigan uu ahaa neceyb ama fikrad xun oo uu haystay kuna salaysan mid ka mid ah toddobada ah aasaasyada takooridda. Wax micno ah ma samaynayso haddii qofka loo geystay dhibta uu ka tirsanyahay kooxdan ama aanay sidaas ahayn. Qofka lagu eedeeyay dembiga ujeedadiisa ayaa go'aaminaysa haddii tani ahayd dembi neceyb ah. Qofka lagu eedeeyay dembi wuxuu helaa ciqaab sii adag haddii dembigan leeyahay ujeedo dembi oo neceyb ah.\nDembiyada neceybka ah waxay jebiyaan xuquuqda bani'aadamka oo waa ka mamnuuc gudaha Iswiidhan. Haddii laguu geysto dembi neceyb ah waa inaad wargelisaa booliiska.


Aqoonsiga Somaliland oo Ceel ku dhacay | KEYDMEDIA ENGLISH\nDowladda Ingiriiska ayaa cadeysay mowqifkeeda ku aadan gooni isku-taagga Somaliland, iyadoo u sheegtay maamulka Muuse Biixi inuu aqoonsiga ka raadiyo Muqdisho.\nLONDON - Natiijo la'aan ayay kusoo dhamaatey doodii Xildhibaanada Aqalka Hoose ee Baarlamaanka Ingiriiska [House of Commons], ay ka yeesheen aqoonsiga maamulka Somaliland.\nXildhibaan aad ugu ololeeya aqoonsiga Somaliland oo katirsan Xisbiga haya talada Ingiriiska ee [conservative party], oo lagu magacaabo Gavin Williamson, lagana soo doorto South Staffordshire ayaa dooda geeyay Baarlamaanka Talaadadii.\nGavin Williamson ayaa mar dhaw booqdey Hargeysa, isagoo kula soo kulmay Madaxweyne Muuse Biixi, waxaana muuqata in dooda ictiraafka Somaliland, ee uu geeyay Baarlamaanka Ingiriiska uu dhaqaale badan ku qaatey. Ma jiri karto dan aan taasi ahayn oo ugu jiri karta howshan culus inuu qabto.\nDooda oo ahayd mid kooban, oo aan ahmiyad weyn la siinin ayaa kusoo idlaatey go'aan la'aan, waxaana Xildhibaanada gadaal ka riixayay moshinka ay ku guuldareystay in qadiyadda Somaliland qaraar laga soo saaro, oo Baarlamaanka Ingiriiska aqoonsado.\nWasiirka Dowladda Ingiriiska u qaabilsan arrimaha Afrika haweenayda lagu magacaabo Vicky Ford, taasoo sidoo kale ah Xildhibaan ka timaada Chelmsford, kana mid ah xisbul-xaakimka conservative party ayaa sheegtay in aqoonsiga Somaliland uu ku xiran yahay Muqdisho.\nDoodda Aqalka Baarlamaanka waxay hoosta ka xariiqeysaa mowqifka aan is baddalin ee ay dowladda UK ka taagan tahay arrinta Somaliland. Waa howl u taalla Somaliland iyo Dowladda Federaalka Soomaaliya inay go'aan ka gaadhaan mustaqbalkooda. Waan sii wadi doonnaa inaan arrimaha dimuqraadiyadda, amniga iyo horumarka kala shaqeyno dowladda federaalka ee Soomaaliya iyo Somaliland," ayay ku tiri Vicky Ford.\nKahor dooda Baarlamaanka, waxay Vicky Ford wadahadal khadka Taleefonka la yeelatay Wasiirka Arrimaha Dibada Soomaaliya Cabdisaciid Muuse Cali, oo ay kawada hadleen xoojinta iskaashiga ku dhisan wax wada qabsiga, ixtiraamka midnimada iyo madax-baannaanida Qarannimo ee Labada Dal.\nComments Topics: ingiriiska somaliland soomaaliya


Askari Soomaali ah oo qof haween ah ku dilay magaalada Minneapolis -\nWaxaa maalintii sabtida ahayd ee taariikhdu ahayd 7/15/2017 ay ciidanka booliiska ee magaalada Minneapolis ku toogteen qof haween ah.\nAskarigii dilay qofkan haweenka ah ayaa sida la sheegayo noqday Maxamed Nuur oo kamid ah wiilasha Soomaalida ah ee iyagu ku jira ciidanka booliiska magaalada Minneapolis.\nQofka haweenka ah ee toogashadda booliisku ku dileen ayaa la sheegay in ay tahay Justine Damond, jirtana 40 sanno. Justine Damond ayaa iyadu u dhalatay dalka Australia, waxayna magaalada Minneapolis u timid in ay guursato nin isagu deggan magaalada Minneapolis ee gobolka Minneapolis.\nHaddaba waxbixin cad lagama hayo sababta keentay in uu Maxamed Nuur toogto ama dillo Justine Damond.\nMaxamed Nuur iyo askari kale oo la socday markii uu dilkani dhacay ayaa shaqadii laga fariisiyay, waxaana la sheegay in saraakiisha dambi baarista ay baarayaan sida uu u dhacay falkan. Maxamed Nuur ayaa isagu ku biiray ciidanka booliska magaalada Minneapolis sanadkii 2015-kii.\nDilalka ay geeystaan Askarta Booliiska ah ee iyagu ka shaqeeya magaalooyinka kala duwan ee dalka Mareykanka ayaa sannadahan aad u soo kordhaya.\nWixii akhbaar dheerad ee ku soo kordha arrintan waxaan idiin ku soo gudbineynaa bogga Tusmo Times.


Ilhaan Cumar Oo Weerarro Hor Leh Lagu Soo Qaaday Kaddib Markii Ay Taageertay Shirkadda Isgaadhsiinta Hormuud Oo Ciidamada Kenya Duqeeyeen - Jigjiga Online\nHomeSomalidaIlhaan Cumar Oo Weerarro Hor Leh Lagu Soo Qaaday Kaddib Markii Ay Taageertay Shirkadda Isgaadhsiinta Hormuud Oo Ciidamada Kenya Duqeeyeen\nWashington (JigjigaOnline) – Wargeysyo ka soo kala baxa Israa’iil iyo Maraykanka, oo ay ka mid yihiin, The Times of Israel iyo Judicial Watch ayaa Ilhaan Cumar ku cambaareeyay in ay “taageertay Hormuud”, ayna ciidamada nabad ilaalinta ka dalbatay in la ilaaliyo shirkadda iyo isgaarsiinta Soomaaliya.\nWargeyska ka soo baxa Israa’iil ayaa soo xigtay warbixinno ay Qaramada Midoobey qortay. Waxay warbixintooda cinwaan uga dhigeen “Ilhaan Cumar waxay si aan qorsooneyn u taageertay urur xumaan ku can baxay”.\nSidoo kale Judicial Watch ayaa daabacay in Ilhaan ay “dalbatay in la difaaco shirkad uu aasaasay qof mar lagu eedeeyay inuu maalgeliyo argagixiso”.\nIlhaan Cumar oo ka tirsan congress-ka Mareykanka ayaa 25-kii August boggeeda twitter-ka ku qortay “Waxaan aaminsanahay in la ilaaliyo lana difaaco waxyaabaha aasaasiga u ah horumarka , gaar ahaan iyadoo ay socdaan weerararada joogtada ah ee argagixisada”.\nWaxay intaa ku dartay “Shirkadaha waxay abuurayaan shaqo, waxayna lug ku leeyihiin suuqyada dhaqaalaha, taas oo qeyb ka ah nabadda”.\nMuxiyadiin Xasan Cosobow, oo ah agaasimaha warbaahinta iyo suuq geynta shirkadda Hormuud, ayaa BBC Somali u sheegay in isgaarsiintooda “aan loo adeegsan arrin amniga wax u dhimaysa”.\nWar qoraal ah oo ay soo saartay Hormuud waxay ku sheegtay in anteenooyiinka la burburiyay ay sababtay in qadka uu ka go’o illaa 4,000 oo qof.\nWasiirka Boosatada iyo Isgaarsiinta ayaa tilmaamay in AMISOM ay “ka dalbanayaan in ay dowladda Soomaaliya kala qeyb qaadato baaritaanka weeraradan soo noqnoqday”.\nWuxuu Wasiir Cabdi Canshuur Xasan sheegay: “Waxaan aaminsanahay in ay muhiim tahay in tallaabada ku habboon laga qaado cadawgan u bareeray beegsiga dhaqaalaha iyo ganacsigeena si waafaqsan shuruucda caalamiga ah”.\nMuxiyadiin Xasan Cosobow ayaa dowladda Kenya ku eedeeyay burburinta wuxuuna tilmamay in ay caddeyn u hayaan: “Waa ciidanka Kenya oo wata qalab militari. Waxay arrintan billaabeen 2017”, ayuu yiri.\nisagoo ka hadlayay shaqadooda wuxuu yiri: “Waxaa loogu talagalay in ganacsi loo adeegsado. Cid si qalad ah u isticmaasha maba u ogolaano isgaarsiinteena oo ku kooban deegaannada Soomaalida oo keli ah”.\n“Waxaan ku xaqiijineynaa in aan hayno dukumiintiyo caddeynaya in ay yihiin ciidanka Kenya. Waxaan haynaa dad marqaatiyaal ah. Waxaan haynaa in dadka deegaanka ay u sheegeen in ay burburin doonaan shirkadaha isgaarsiinta ee meelahaas ku yaalla”, ayuu hadalka ku daray Muxiyadiin.\nArda Turan: Ciyaaryahan ka tirsan Barcelona oo xukun ku muteystay ka dib markuu Cusbitaal xabad ku dhex riday


DHAGEYSI XASAASI AH: Dhawaaqa Koonfur Galbeed ee dalbashada Doorasho ku timaada Habka 4.5 Bilowga qorshaha Qarsoon.\nMUQDISHO(P-TIMES) – Madaxda dawladda Faderaalka ee Soomaaliya ayaa xooga saaraya isku duba ridka qorshaha doorashooyinka dalka ee ay tahay in la qabto ka hor 2021-ka, waxaana qorshahaas bilowgiisa hadda waday Ra`iisulwasaaraha Soomaaliya Xassan Cali Kheyre, iyadoo aad looga shaqeynayo arrimaha ku wajahan tubaha Qaranka.\nOdayaasha dhaqanka ee Koonfur Galbeed shir ay maanta ku qabteen magaalada Baydhabo, 2 maalin ka dib markii uu soo moog-yahay Raysalwasaaraha Soomaaliya, waxay daaha ka rogeen in aysan diyaar aheyn doorasho qof kasta codkiisa dhiibto.\nIn la qabto doorasho qof kasta codkiisa dhiibto Soomaaliya waqtigan su`aalo badan ayaa dulhoganaya, waxaana dad badan ay saadaalinayaan in aan laga maarmin doonin in dib loogu laabto hanaanka soo xulida xildhibaanada.\nOdayaasha dhaqanka ayaa sheegay in ay u diyaarsan yihiin hanaanka awood qeybsiga beelaha ee 4.5, uuna yahay kaas midka saxda ah ee waqtigan looga gudbin karro dalka marxaladdan.\nDhawaaqa Baydhabo, waxaa la rumeysan yahay in uu bar bilow u yahay dhawaaqyo badan oo ka imaan doona deegaanada dalka, kuwaas oo ku wajahan doorasho in la qabto, waxaana siyaasiin badan ay xooga saarayaan in la helo waqtiga doorashada oo aan lagu xadgudbin, wixii ka dambeeyana ay tahay in laga wada hadlo qaabak hirgalinteda.\n3dii April 2016-kii ayay Puntland iyo dawladda Faderaalka heshiis ku gaareen in aan dib loo soo celin hanaanka doorashada ee kusaleysan nidaamka 4.5, balse hadda qorshaha cusub ayaa u muuqda taabagalinta arrimahaas oo ay gadaal ka riixayaan qaar kamid ah madaxda dawlad gobaleeydada dalka.


M/weyne Farmaajo ayaa daahfuray manhajka Waxbarashada dugsiyada sare ee dalka… – Hagaag.com\nM/weyne Farmaajo ayaa daahfuray manhajka Waxbarashada dugsiyada sare ee dalka…\nPosted on 2 Seteembar 2020 by Admin in National // 0 Comments\nMadaxweynaha Soomaaliya Maxamed C/llaahi Farmaajo oo ay weheliyaan Wasiirka Waxbarashada iyo Guddoomiyaha Gobolka Banaadir ayaa daah-furay Manhajka Waddaniga ee waxbarashada Dugsiyada Sare ee dalka.\nMadaxweynaha ayaa manhajkan ku daahfuray Dugsiga Maxamuud Mire ee magaalada Muqdisho oo ardayda wax ka barta uu u qeybiyey buugaagta manhajka, waxa uuna ku dhiirri geliyey in ay ka miro dhaliyaan hiigsigooda qofeed iyo tacabka Dowladda iyo qoysaskoodu ay ku bixinayaan.\n“Waxaa guul ah in ubadkeenu ay maanta laga bilaabo wax ku baran doonaan Manhaj mideysan oo ka turjumaya dhaqanka, sooyaalka iyo baahida dalkeenna. Dadaal dheer kadib waxa aynu ku guuleysannay Manhajka Dugsiyada Sare iyada oo horey aynu u soo daahfurnay Manhajka dugsiyada Hoose iyo Dhexe.”\nMadaxweyne Farmaajo ayaa tilmaamay in diyaarinta, daabacaadda iyo hubinta manhajkan ay tahay shaqo waddani ah oo bilow ilaa dhammaad ay qabteen khuburo Soomaaliyeed, taas oo muujinaysa kartida iyo aqoonta bahda qalinleyda Soomaaliyeed.\nSidoo kale Madaxweynaha ayaa muujiyey muhiimadda manhaj mideysan iyo waxbarasho tayo leh ay u leeyihiin kobcinta garaadka iyo garashada jiilasha soo kacaya taas oo aasaas u ah horumarinta dalkeena iyo in dadkeenu ay ka faa’iideystaan khayraadka dabiciiga ah ee ceegaaga dhulkeena.\nDhankiisa, Wasiirka Wasaaradda Waxbarashada iyo Tacliinta Sare ee Dalka Mudane Cabdullaahi Goodax Barre ayaa tilmaamay sida Dowladda ay uga go’an tahay dib u soo nooleynta, mideynta iyo tayeynta nidaamka waxbarashada dalkeenna, iyada oo la kordhiyey maadooyinka Dugsiyada Sare, lana gaarsiiyey 13 Maado oo ku diyaarsan Afka Hooyo, Carabi iyo Ingiriisi.


Home News Axmed Madoobe oo dad badan Xabsi kasii daayay\nAxmed Madoobe oo dad badan Xabsi kasii daayay\nMagaalada Kismaayo ee Gobolka Jubbada hoose Xabsi ku yaalla, ayaa waxaa laga sii daayay 40 nin oo Maxaabiis Shabaab ah, kuwaasi oo muddo ku jiray xabsiga Nabad Suggida Jubbaland.\nTaliyaha laanta Dambi Baarista Iyo Nabad Suggida Jubbaland Korneyl Ahmed Muuse Xirsi, ayaa wuxuu sheegay maxaabiistaan xabsiga Nabad Suggida Jubbaland laga sii daayay inay yihiin kuwa muddo xirnaa, islamarkaana Madaxweynaha uu cafis ku sii daayay.\nWuxuu sheegay baaris iyo dabagal dheer markii lagu sameeyay Maxaabiista in la ogaaday dambiyada ay galeen inay ahaayeen kuwa fudud, islamarkaana xilligii Shabaab ay ka tirsanaayeen aaney aheyn dad shaqooyin muhiim ah u qaban jiray.\n“Waxaanu xabsiga Nabad Suggida Jubbaland ka sii daynay Maxaabiis, Maxaabiistaan oo muddooyin kala duwan xirnaa, dhamaantood waxa ay ka tirsanaayeen Ururka Al Shabaab, kiisaskoodana waxa ay isugu jireen kuwa qiraal ah iyo kuwa Marqaati loo haayay.” Ayuu yiri Taliyaha Laanta Baarista Nabad Suggida Jubbaland.\nPrevious articleDowlada Soomaaliya oo ka hadashay Guusha Madaxweynaha Turkiga\nNext article5-ruux o lagu Dilay Gobolka Sh/dhexe (SAWIRO)\nDowlada kenya oo dhaliil culus u jeedisay Howlgalka Amisom ee Soomaaliya\nSiyaasi Salaad Cali jeelle oo arrin xasaasi ah ka dhawaajiyay


Qatar ( ), waa dal ku yaalla galbeedka Aasiya , Xudduudda dhul ee keliya waxay la leedahay Boqortooyada Sacuudi Carabiya ee koonfurta, iyadoo inta kale ee dhulkeeda ku xeeran Gacanka Beershiya . Gacanka Baxreyn , oo ah marinka Gacanka Beershiya, wuxuu kala saaraa Qatar iyo Baxrayn oo u dhow . Horraantii 2017, tirada guud ee dadka Qatar waxay ahayd 2.6 milyan: 313,000 oo muwaadiniin Qatar ah iyo 2.3 milyan qurbajoog ah . Islaamku waa diinta rasmiga ah ee Qatar.  Marka la eego dakhliga , waddanku wuxuu leeyahay GDP -da saddexaad ee ugu sarreeya (PPP) qofkiiba adduunka,  iyo kan lixaad ee ugu sarreeya GNI qofkiiba (Atlas method) .  QM waxay Qatar ku tilmaamtay inay tahay wadan horumarka biniaadamka aad u sarreeya, iyadoo ku jirta kaalinta saddexaad ee HDI ee dunida Carabta ka dib imaaraatka s iyo Sucuudiga .\nWaddanmaha deggan Qatar[wax ka badal | wax ka badal xogta]\nWaxaa laga keenay "https://so.wikipedia.org/w/index.php?title=Qatar&oldid=227986"\nBoggaan waxaa markii ugu danbeesay wax laga badalay 5 Jannaayo 2022, marka ee eheed 13:48.


Xildhiban katirsanaa Baarlamaanka Puntiland oo Muqdisho lagu Aasay”Sawirro” – Radio Muqdisho\nAllah u naxariistee Marxuum Aadan Xaaji Xuseen oo ka mid ahaa golaha wakiilladda Mamulka Puntland oo shalay kooxo dhagar qabayaal ah ay ku dileen degmadda Hodan ee gobolka Banadir ayaa manta lagu aas-say Qabuuraha Cisbitaalka madiina ee magaalada Muqdisho.\nAaska ayaa waxaa ka qayb galay guddoomiye kuxi-geenka labaad ee Barlamaanka Soomaaliya Xubno ka tirsan labada Gole ee Dowladda Federaalka ah.\nDadkii ka qayb galay Aaska Allah u naxaristee Marxuum Aadan Xaaji Xuseen ayaa allah kaga baryey in uu ka waraabiyo jamnadii fardowso Samirn ka siiyo Eheladii iyo Qaraabadii uu ka baxay.\nWasiirrada Dhalinyaradda Maamul goboleedyadda Puntland iyo Jubbaland oo Warbaahinta Qaranka la hadlay ayaa tacsi u diray qoyskii Eheladii uu ka geeriyooday marxuumka,iyagoona ka dalbaday hay’adaha amniga in ay ku dadaalaan in gacanta lagu soo dhigo kuwii ka dambeyey dilka Xildhibaankaan ka tirsanaa golaha wakiilladda Puntland.\nWasiirka gaadiidka iyo Duulista hawada Cali Axmed Jaamac “Jangali” ee Xukuumadda Federaalka Soomaaliya oo goobta Aaska ka hadalay ayaa sheegayy in Dolwadda ay gacanta ku soo dhigidoonto dhagar qabayashiii ka dambeyay dilka mudahaha isla markana ay aad kaga xun tahay dilalka loo gaysanayo dadka wax tarka u ah bulshada.\nGuddoomiye ku xigeenka labaad ee Barlamaanka Federaalka Soomaaliya mudane Mahad Cabdalla Cawad ayaa tacsi u diray Guud ahaan shacabka reer puntland isagoo tilmaamay in dhagar qabayashii dilay Xildhibaankan ka tirsanaa golaha wakiillada maamulka Puntland gacanta lagu dhigi doono waxa uuna ku baaqay in meel looga soo wada jeesto sidii loo cirib tiri lahaa dambiiliyaashan.\nBarakacayaal dalbaday gargaar


Isbitaalka degmadda Burtinle oo dib-u-dhis lagu sameynayo (Sawirro) – Idil News\nIsbitaalka degmadda Burtinle oo dib-u-dhis lagu sameynayo (Sawirro)\nWasiirkuxigeenka wasaaradda caafimaadka Dowladda Puntland Mudane Abdinaasir Yuusuf Xaaji, ayaa maanta dhaggax dhigay dib udhis iyo dayactir lagu samaynayo si casri ahna loo dhisayo Cisbitaalka Magalaada Burtinle.\nWaxaa xaflada lagu dhaggax dhigayay ka qaybgalay Wasiirku xigeenka Wasaaradda Caafimaadka Abdinaasir Yuusuf Xaaji,Duqa magaalada iyo Madaxa caafimaadka Soomaliya hay’adda UNICEF Mr Lion.\nDr Lion madaxa caafimaadka hay’adda UNICEF Soomaliya oo isna madasha ka hadlay ayaa yiri:-\nMudane Wasiirkuxigeen mudanayaal waxaan ku faraxsanahay inaan maanta dhaggax dhigayno mashruuc balaaran oo wax looga qabayo cisbitaalka degmada Buurtinle kaas oo loogu talagalay inuu caawiyo hooyada iyo ilmaha iyo dadka kale ee caafimaadka ka heli jiray, waxaana rajaynayaa in mashruucaan ufuli doono sidii loo qorsheeyay, marka uu dhamaadana wax badan ka badali doono xaalada caafimaadka ee degmada.\nWaxaan uga mahadcelinayaa dawlada Garmalka oo dhaqaalaha bixisay iyo masuuliyiinta wasaaradda oo muujiyay ka go’naanshaha hirgalinta mashruucaan.\nDuqa degmada,agaasimaha cisbitaalka iyo cuqaasha oo iyana ka hadlay ayaa bogaadiyay mashruucaan lagu dhisayo laguna dayactirayo cisbitaalka degmadda laga dhigi doono mid casri ah oo la jaanqaada kuwa aduunka.\nWasiir xigeenka wasaaradda caafimaadka Mudane Abdinaasir Yuusuf Xaaji oo xaflada ka hadlay ayaa muujiyay sida uu ugu faraxsanyahay in maanta la dhaggax dhigayo cisbitaalka magaalada Burtinle oo ka mid ah cisbitaalada ku yaala Puntland, waxa uu uga mahadceliyay wadanka Garmalka hay’adda UNICEF oo mashruuca lasoo mariyay iyo shirkada dhisaysa siday kaalintooda uqaateen.\nWaxaa uu dadka deegaanka ka codsaday in ka shaqeeyaan sidii mashruucaan oo mudo 8 bilood ah socon doona uu ufuli laha, hadii caqabado soo baxaa jiraana si wadajir ah loo xaliyo loogana wada qaybqaato.\nWaxa uu sidoo kale shirkada Kulmiye oo mashruuca ku guulaystay kula dardaarmay inay sida ugu wangsan dhismaha ufuliyaan.


Tag: dalab metric | Martech Zone\nTag: dalab metric\nTilmaamaha Bilowga ee Suuqgeynta Mawduuca\nKhamiis, May 16, 2013 Douglas Karr\nAaminaad iyo hay'ad… iyagu waa labada erey ee kaliya ee udub dhexaadka u ah istiraatiijiyad suuqgeyn ah, sidaan qabo. Maaddaama ganacsiyada iyo macaamiisha ay eegaan internetka si ay u baaraan alaabadaada iyo adeegyadaada, waxay u badan tahay inay horeyba u gaareen go'aan inay iibsadaan. Su’aashu waxay tahay inay wax kaa iibsanayaan iyo in kale. Suuqgeynta waxyaabaha ayaa fursad kuu ah inaad ku dhisto kalsoonidaas iyo maamulkaas khadka tooska ah. Ku duubista labada kheyraad iyo geeddi-socodka ku saabsan mawduucaaga


Warbixin Shaacisay In Somaliland Ka Nabadgelyo Badan Tahay London – somalilandtoday.com\nWarbixin Shaacisay In Somaliland Ka Nabadgelyo Badan Tahay London\n(SLT-London)-Warbixin ay baahisay laanta af Ingiriisiga ee dunida la hadasha ee Idaacadda BBC-da, ayaa lagu sheegay in Boqolaal Dhallinyarro ah oo Ingiriiska u dhashay la geeyo dalalka Geeska Afrika si ay uga badbaadaan faldambiyeedyada Mindiyaha lagu galo oo ku soo batay Ingriiska.\nWarkaasi waxa uu intaas ku daray In Boqol qof Mindi lagu dilay sannadkan dalka UK, iyadoo oo Boqolkiiba Siddeed dadkaas la dilay ay ahaayeen Dhallinyarada Soomaalida Ingiriiska.\nWarbixintu waxa lagu waraystay qaar ka mid ah waalidka Soomaalida, kuwaasi oo caddeeyey in iyagoo dambiyada kala cararaya caruurtooda ay u diraan dalal Somaliland iyo Kenya ka mid yihiin oo ay u doorbideen dhinaca ammaanka.\nGabadh la yidhaahdo Hooyo Aamina ayaa sheegtay inay wiilkeeda oo 15 jir ah u dirtay Somaliland markii ay aragtay inuu ku dhex milmay dhallinyaro cusub oo ay rafiiqeen, waxaanay intaas ku dartay in Sannadkii uu Somaliland joogay uu inankeedu hagaagay oo uu xiiseeyey inuu sii joogo halkaas.\nHaweenaydaasi waxay xaqiijisay 17 maalmood ka dib, markii dib loogu soo celiyey Ingiriiska bishii November ee Kal-hore in Booliska London qabteen afar jeer oo uu noloshiisu diiqad gashay.\nHooyo Aamina waxay ku dooday in markii uu inankeedu joogay Somaliland uu boqolkiiba boqol badbaado ku naaloonayey, waxaanay tidhi; “Somaliland wuxuu ku noolaa amni iyo badbaado marka loo eego xilliga uu joogo UK , waxaanu boqolkiiba boqol ku badbadayey Somaliland oo uga ammaansan London.”


Dhanbaal: Mudane Ra’iisul-wasaare – hiigsiga Himiladeenna, Hal arrin baa ka dhiman!! | HimiloNetwork\nPosted by: Zakariya in Wararka August 23, 2017\t0 260 Views\nMuqdisho (Himilonews) – Waxa lagu yaqaan xukuumadaha is-baddal doonka ah ee hadda un kasoo kabsanaya nidaamyadii dib u dhaca ku keenay ayaa ah gaabis kaga jira hir-gelinta himilada cusub iyo helid la’aanta halbeeg sugan oo lagu jaado dejinta shuruucyada ay doonayso inay ku meel-mariso ahdaafteeda.\n‘When there a will, there a way!’\nMudane Kheyre – Maheli karnaa fursaddaas?\nQore: Zakariya Xasan Maxamed – ah qoraa; suxufi iyo u ol’oleeye iyo geyfane deegaan kaas oo lixdii sano ee lasoo dhaafay socdaallo ku kala bixiyay koofurta iyo bartamaha Soomaaliya. Waana qoraha buugga Dhaxalka Duur-joogteenna.\nPrevious: Kenya oo laga mamnuucayo isticmaalka Bacda ‘Plastic Bag’\nNext: Qoys gurigooda ku xanaaneeya Duur-joogta ugaarsiga ku dhiban.\nHaweeney Maal-qabeen ah oo la ogaaday sabab la-yaab leh oo ay ku dawarsato!\nLa kulan Ninka ay Gacmihiisa Qoryo noqdeen–Allana u bari!\nMuslimad – muddo 30 sano ah – gacanteeda ku qoraysay Kitaabka Qur’anka.


Rag lacag badan ka sameeya qashinka aad tuurto - BBC News Somali\nRag lacag badan ka sameeya qashinka aad tuurto\n2 Jannaayo 2019\nLahaanshaha sawirka MANSI THAPLIYAL\nImage caption Govind waxa uu sheegay in uusan doonayn in loogu yeeray qof iibiya baraha la tuuray\n"Maalmaha nasashada waa maalmaha ugu mashquul badan," ayuu Govind, oo dhex taagan goob uu ku soo uruuriyan qashin badan.\nGovind oo 34 sano jir ah oo noo sheegay magaciisa kowaad oo kali ah ayaa waxa uu dhex taagan yahay isaga iyo walaalkii goob qashin iyo haraadiga biraha oo ku taalada magaalada Gurgaon, oo u dhaw magaalada Delhi.\nWaxaa dhankiisa bidix yaalla jawaanno ay ka buuxaan joornaalo iyo qashin kale.\nWaxaa joornaalada meesha dhooban ka muuqda sawirka rai'sul wasaare Narendra Modi oo ka hadlaya wada shaqaynta dhaqaalaha.\nWaxaa kale oo meesha ka muuqda tira galaasyo ka samaysan macdan ,baco,biro iyo waliba caagadaha soodhada ee shirkadda Coca-Cola iyo tiro baaskiilo ah.\nTani waa shirkadda Shiv Scrap Dealers,oo uu iska leeyahiin Govind iyo walaalkii, Joginder, seasoned.\nIn ka badan 10 sano, waxa ay uruurinayeen waxa ay dadka kale tuuraan waxa ayna iyagu u leeyihiin qiimo.\n"Meelaha qashinka lagu qubo way isbadaleen sanooyiinkii ugu dambeeyay," ayuu yiri Joginder oo 48 jir ah oo isagu ahaa qofkii bilaabay uruurinta waxyaabaha la tuuro sida biraha iyo qalabka kale.\n"Wax walba hadda waa mid qafiif ah,waxaa imika jira waxyaabo badan oo caagado ka samaysan ,waxaana qalinkii imika lagu badalay naxaas taasi oo ka qaalisan,ayuu yiri Joginder.\nImage caption Waxa ay labadan nin ee walaalaha sheegeen in waxyaabahan la tuuro ay u dhigmaan kumannaan doolar\nWaxa uu intaa ku daray in bishii qalabka la tuuray ee ay uruuriyaan ka helaan isku celcelis ahaan lacag dhan 30,000 rupee oo ah lacagta Hindiya oo u dhiganta $432 doolar.\nAtariisho lagu 'kufsaday' dalka Hindiya\n"Aabahay ayaa iga dilay saygaygii aan jeclaa"\nAgaasimaha ugu farxadda badan dalka Hindiya\nAlaabaha ay soo uruuriyaan waxa ay yaalaan geedo hoostood,halka qaarna ay iska yaalaan meel banaan ah.\nMaadaama labadani walaalaha ay halkan waqti badan ku bixiyaan waxa meesho u yaalla burjiko ay shaah ku karsadaan iyo sariir ay wax yar ku indho guduudsadaan amaba habeenada ay meesha baryaan ay ku seexdaan.\nJoginder ayaa sheegay in ay sidoo kale ilaaliyaan qalabkan.\nWaxa uu sheegay in dhammaan waxyaabaha ay dadka iska tureen ee ay qashin qubka laga soo uruuriyay leeyihiin qiimo dhan kumannan doolar.\nImage caption Govind ayaa wata gaari uu uu ku soo uruuriyo waxyaabaha biraha la tuuray iyo qalabka kale\nGoobtan ay yaallaan biraha iyo qalabka kale ee qashin qubka laga soo uruuriyay ayaa waxa yimaadda dad badan oo soo booqda.\nWaxaa yimaada dad u iib keena waxyaabo ay soo uruuriyeen iyo xitaa dadka qaar dariska la ah ay u yimaadaan si ay uga iibsadaan waxyaabaha maacuunta iyo qalabka guriyaha la dhigto oo markii hore qashin ahaan loo tuuray.\n"Waa dukaan qof walab ayaa imaan kara dhamaan waa macaamiil," ayuu yiri Joginder.


Wararka Maanta: Jimco, July 5 , 2013-Ciyaarihii Kubadda Cagta ee lagu xusayay Maalmaha Xorriyada Somalia oo lagu soo gaba-gabeeyay Gobolka Minnesota\nCiyaarahan ayaa ahaa kuwii 10-aad ee lagu xusayay toddobaadka xoriyadda Soomaaliya iyo Mareykanka, taasoo uu mar walba uu soo qaban-qaabiyo ururka horumarinta dhalinyaradda oo loo yaqaan SAYEC oo xaruntiisu tahay gobolka Minnesota.\nCiyaartii finalka ahayd oo shalay oo Khamiis ah dhacday ayaa waxaa isaga horyimid kooxaha TC iyo Halgan, kuwaasoo kasoo dhex-baxay 16 kooxood oo tartankan ka qaybqaadanayay.\nKooxaha ayaa waxay garoonka lasoo galeen ciyaar aad u wanaagsan, iyadoo kooxba kooxda kale ay iska difaacaysay inay goolal ka dhaliso, iyadoo ay ku soo gabgabowday qaybtii hore ee ciyaarta 1-0, iyadoo goolka ay lahayd kooxda Halgan.\nMarkii la isugu soo laabtay qaybta labaad ee ciyaarta ayaa koox walba waxay soo bandhigtay ciyaar wanaag aad loo jeclaystay, waxaana iyadoo ay kooxda TC keensatay gool, taasoo ciyaarta ka dhigtay bar-barro 1-1 ah.\nGabagabadii ciyaarta oo lix daqiiqo ka dhinnayd ayaa waxaa kooxdii TC ay la heshay goolka kooxda Halgal goolkii guusha, waxaana ciyaarta ay noqotay 2-1 ay guushu ku raacday kooxda TC, halka kooxda Halgan ay kala baxday garoonka goolkii ay dhalisay qaybtii hore ee ciyaarta.\nKooxda TC oo ciyaarahan ka qaybgeli jirtay ayaa waxay guushan u noqotay tii ugu horreysay oo ay koobka ku hanato, waxaana garoonka ay ka dhigeen dabaal-dag ay ku muujinayaan inay koobkii ku guuleysteen.\n“Farxad ayay noo tahay hanashada koobkan, waana Alle mahaddii inaan ku guuleysannay koobkan, waayo dadaal badan ayaan u soo galnay,” ayuu yiri tababaraha kooxda TC, Macallin Carab oo warbaahinta la hadlay markii ay ciyaartu dhammaatay.\nCiyaarta kubadda kacgta waxaa bar-bar socday ciyaaro kale oo kala duwan oo ay ku tartamayeen dhalinyaro ay da'duudu u dhaxayso 14 ilaa 7 jir, tartankaas oo kala ahaa orodka 100 mitir, 400 mitir, Jawaan ku orod iyo xarig Jiitan\nHay'adahii gacanta ka gaystay qabsoomidda tartankan ayaa waxaa goobta lagu guddoonsiiyay abaalmarinno kala duwan, sidoo kale waxaa abaal-marinno kala duwan la guddoonsiiyay goolhayahii, ciyaaryahankii iyo tababarihii ugu wanaagsanaa intii ay ciyaartu socotay.\nSannadkan ayaa waxaa ciyaarahan kasoo qaybgalay macallimiin iyo gar-soorayaal laga xusi karo, Macallin Suudaani, Qolof, Aways Fuundi, Macallin Qariidi, C/samad Minishiibiyo, Cabdi Cali, Cabdi Yuusuf iyo Maxamed Muuse, oo dhammaantood ahaa dad magac ku lahaa isboortiga Soomaaliya.


Caruur ku dhimatay qarax ka dhacay degmada Buulo Barde ee gobolka Hiiraan – Mareeg.com somalia, World News and Opinion.\nCaruur ku dhimatay qarax ka dhacay degmada Buulo Barde ee gobolka Hiiraan\nA warsame 14 January 2015 14 January 2015\nMareeg.com: Labo qof oo carruur ah ayaa ku dhimatay mid kalena wuu ku dhaawacmay deegaanka Bardaha oo hoos-taga degmada Buulo-burte ee gobolka Hiiraan kaddib markii ay ku qaraxday miino ay ku ciyaarayeen.\nDuqa degmada Buulo-burte Cusmaan Geeddi Cilmi ayaa xaqiijiyay dhimashada iyo dhaawaca soo gaaray carruurta, isagoo xusay inuu culus yahay dhaawaca soo gaaray wiilka.\nCusmaan ayaa sheegay in wiilka dhaawacmay lagu daweynayo xarun caafimaad oo ku taalla degmada, balse wuxuu sheegay inaysan xaruntu waxba ka qabin karin xaaladdiisa.\nQaraxyada nuucaan ah ayaa inta badan ka dhasha haraadiga dagaallada oo carrurrtu isaga ciyaaraan iyagoo aan wax aqoon ah u laheyn.\nMadaxtooyada Soomaaliya oo rabta kala daadinta xildhibaanada diidan xukuumadda cusub


Realme waa sumadda taleefanka ee leh koritaanka ugu sarreeya | Androidsis\nRealme waa nooca taleefanka ugu dhaqsaha badan adduunka oo dhan\nRealme waa summad suuqeedu sii kordhayo. Shirkadda ayaa dhowaan la furay telefoonada suuqyada sida Spain, halkaas oo ay awood u leedahay inay la tartanto noocyada sida Xiaomi. Intaa waxaa dheer, caalami ahaan shirkaddu waxay ku guuleysanaysaa koboc cajiib ah, sida ay muujinayaan tirooyinka. Waa nooca ugu koritaanka badan adduunka.\nXaqiiqdii, muddo sannad gudihiis ah, astaanta ayaa ka soo baxday noocii ugu iibsiga badnaa ee 47-aad illaa kan toddobaad ee ugu iibsiga wanaagsan adduunka. Dhammaan tan oo leh koror iib ah 808%. Taas oo cadeynaysa horumarka baaxada leh ee ay Realme soo martay ilaa sanadkii hore.\nSannadkan oo dhan waxaan aragnay sida Realme ay u soo kordheysay joogitaankeeda suuqyada sida Hindiya ama Indooniisiya. Intaa waxaa dheer, bilawgii sanadka calaamaddu waxay horey u caddeysay qorshayaasheeda inay ku bilawdo iibinta taleefannada dalal ay ka mid yihiin Spain. Wax ay sameeyeen oo taasi waxay si cad u caawinaysaa koritaankaas.\nXilligan shirkadda wuxuu ku fiday in ka badan 20 suuq oo adduunka ah. Istaraatiijiyad si fiican u shaqeyneysa oo ka caawineysa iibkeeda ayaa cirka isku shareertay tan iyo rubucii seddexaad ee sanadkii hore. Kobaca ayaa ka sarreeya dhammaan noocyada.\nIntaa waxaa sii dheer, guushaan Realme waa mid aad ufiican markaan tixgalino taas iibinta taleefannada ayaa hoos u dhacaya adduunka. Waxay ka mid yihiin noocyada yar ee aan keli ku koraan, laakiin ku samee heer aan la joojin karin. Waqtigan xaadirka ahna waxay umuuqataa in jihadaani socon doonto in muddo ah.\nMarka waxaan arki karnaa inay wali jirto boos koritaanka iyo inbadan lagu iibiyo suuqa casriga. In kasta oo ay jiraan magacyo yar oo ka faa’iideysanaya. Arinta Realme way cadahay inay sifiican usocdaan. Waxa kale oo cad in wuxuu ku dhamaan doonaa sanadka tobanka magac ee ugu iibinta badan adduunka oo dhan\nWadada buuxda ee maqaalka: Androidsis » Noticias » Realme waa nooca taleefanka ugu dhaqsaha badan adduunka oo dhan\nFaahfaahinta kaamirooyinka Xiaomi Mi CC9 Pro ayaa shaaca laga qaaday\nXiaomi Pocophone wuxuu ugu dambeyntii helayaa xasilloonida MIUI 11 adduunka oo dhan


www.camaloow.com - News: Isbaarooyin kusoo Baday Gobolka Sh.Hoose iyo Xildhibaan Dhalxa oo ka Digay ................\nDecember 10 2018 07:18:39\nIsbaarooyin kusoo Baday Gobolka Sh.Hoose iyo Xildhibaan Dhalxa oo ka Digay ................\n<?php </a> Xildhibaan Maxamed Cumar Dalxa oo ka mid ah Mudanayaasha Baarlamaanka Soomaaliya ayaa ka dalbaday Wasaarada Difaaca ee Xukuumadda Soomaaliya in ay wax ka qabato dhibaatooyin shacabka Gobolka Sh.Hoose ku heysto Degaano ka tirsan Gobolkaasi.\nProf, Maxamed Cumar Dalxa ayaa tilmaamay in Rag ku labisan dareeska Ciidamada Dowladda in ay jidgooyooyin dhigteen Deegaano ka tirsan Gobolka Sh.Hoose kuwaasi oo lagu dhibaateeyo Shacabka ku dhaqan Gobolkaasi.\nDhinaca kale, Xildhibaan Dalxa ayaa sheegay in Odayaasha Gobolka Sh.Hoose ay u soo gudbiyeen dhibaatooyinka lagu hayo Shacabka iyo Gaadiidka halkaasi isaga kala goosha isagoo carabka ku dhuftay meelaha ugu daranna ay tahay Degmada Afgooye.\nMr. Dalx ayaa tilmaamay in Maamulka Degmada Afgooye uu yahay mid dabacsan islamarkaana loo baahan yahay in dib u habeyn lagu sameeyo.\nHadalka Xildhibaanka ayaa waxuu imaanayaa Xili Muddooyinkan dambe ay cabasho ka soo yeereysay Dadka ku dhaqan Gobolka Sh.Hoose taasi oo ku aadan dhibaatooyin sida ay sheegayaan ay ku qabaan isbaarooyin la soo dhigay Degaano ka tirsan Gobolka Sh.Hoose.\n· xassan on November 09 2015 · 0 Comments · 29059 Reads ·\nRender time: 0.02 seconds 28,903,952 unique visits


Wararka Xanta Suuqa Kala Iibsiga Ee Maanta, Rashford, Pogba, Dybala, Bernardeschi, Khedira, Bissouma\nHomeSuuqa kala iibsigaWararka Xanta Suuqa kala iibsiga ee maanta, Rashford, Pogba, Dybala, Bernardeschi, Khedira, Bissouma\nDecember 19, 2020 Suuqa kala iibsiga, Wararka Ciyaaraha 0\nGarabka weerar ee kooxda Manchester United ee Marcus Rashford oo 23 sano jir ah ayaa la filayaa inuu heshiis cusub oo qaali ah u saxeexi doono kooxdaas sanadka cusub. (Mirror)\nWeeraryahan Paulo Dybala iyo Federico Bernardeschi ayaa kamid ah xiddigaha ay Juventus u bandhigtay Man United si ay heshiis ciyaaryahano is dhaafsi ugaga hesho Paul Pogba oo 27 sano jir ah. (ESPN)\nTababaraha Everton ee Carlo Ancelotti ayaa kor u qaaday fursada uu dib ugula midoobi karo Sami Khedira isaga oo diiday inuu meesha ka saaro inay u dhaqaaqayaan saxeexa 33 sano jirka Juventus. (Mail)\nKhadka dhexe ee kooxda Brighton iyo xulka Mali ee Yves Bissouma oo 24 sano jir ah ayay si dhaw ula socotaa Liverpool oo u aragta bedelka Gini Wijnaldum oo 30 sano jir ah isla markaana heshiiskiisa Anfield dhacayo dhammaadka xilli ciyaareedkan. (ESPN)\nInter Milan ayaa dhigeeda ree Spain ee Barcelona kula dagaalamaysa saxeexa Wijnaldum. (Tuttomercato – in Italian)\nSheffield United ayaa xiisaynaysa inay qaab amaah ah Man United kaga qaadato saxeexa Jesse Lingard bisha January. (Manchester Evening News)\nMesut Ozil ayaa joogi doona Arsenal inta heshiiskiisu dhacayo dhammaadka xilli ciyaareedkan balse 32 sano jirkaas ayaa kooxo badan dalabaad ka helaya waxaana kamid ah Fenerbahce. (Eurosport)\nBar-tilmaameedka Liverpool ee Ozan Kabak ayaa la sheegayaa inuu ku dhaw yahay inuu go’aan ka gaadho mustaqbalkiisa, 20 sano jirka daafaca dhexe ee kooxda Schalke iyo xulka Turkey-ga ayaa la sheegayaa inuu doorbidayo inuu AC Milan ku biiro. (Express)\nKhadka dhexe ee Tottenham ee Gedson Fernandes ayaa suuqa January ku laabanaya kooxdiisii Benfica oo kansalaysa heshiiska amaahda ah ee uu Spurs kula joogay ee ilaa dhammaadka xilli ciyaareedkan ku ekaa. (Jornal de Noticias, via Sport Witness)\nManchester City ayaa diyaar u ah inay dhagaysato dalabaadka u imanaya 24 sano jirka kooxdeeda ee Oleksandr Zinchenko (90 Min)\nLiverpool ayaan lahayn wax qorshe ah oo ay dib ugu soo celinayso bisha January 17 sano jirka amaahda kaga maqan kooxdeeda ee Harvey Elliot oo Blackburn Rovers ku sugan. (Liverpool Echo)


Soo koobista dhacdooyinka xidigiska sanadka 2018 | Saadaasha Shabakadda\nSoo koobid dhacdooyinka xidigiska sanadka 2018\nSanadka 2018 wuxuu bilowday usbuuc iyo laba maalmood kahor wuuna ku raran yahay dhacdooyinka xiddigiska ee kala duwan in aadan seegi karin Laga soo bilaabo daadashada xiddigaha illaa madoobaadka.\nMa rabtaa inaad ogaato dhacdooyinka ina sugaya sanadka oo dhan?\n1 Dhacdooyinka dayaxa la xiriira\n2 Dhacdooyinka la xiriira Qorraxda\n3 Dhacdooyinka Starfall\n3.1 Dhimashada daadashada daciifka ah\n3.2 Xiddigaha Dhimanaya ee Adag\nDhacdooyinka dayaxa la xiriira\nBarta ugu dhow Dayaxa ilaa Dhulka waxaa loo yaqaan perigee. Bishii la soo dhaafay ee Janaayo 2, dayaxu wuxuu ku sugnaa Perigee. Marka la fiiriyo halka uu dayaxu joogo, waxaan awoodi doonaa inaan ku raaxeysano dayax kale oo buuxa bisha gudaheeda Janaayo 31. Dhacdadan aan inta badan dhicin waxaa loo yaqaan Dayax Buluug, inkasta oo midabka aan la fiirsan. Intaas waxaa sii dheer, wadarta dayax madoobaadka ayaa dhici doona, laakiin kama muuqan doono Spain. Haddii aad rabto inaad aragto dhacdadan waa inaad u safarto Waqooyiga Ameerika iyo Australia.\nKuwa kale wadarta dayax madoobaadka waxaa lagu raaxeysan karaa Luulyo 27 waxayna noqon doontaa mid ka cajaa’ib badan tii hore, maadaama Dayaxa lagu arki karo midab casaan ah. Dayax-madoobaadkan waxaa laga arki karaa Spain, aagga ugu wanaagsanna wuxuu noqon doonaa Jasiiradaha Balearic, isagoo leh ugu badnaan madoobaadka markay tahay 22:21 (waqtiga jiilaalka).\nDhacdooyinka la xiriira Qorraxda\nBishii Janaayo 3, Dhulka waxaa la dhigay barta ugu dhow marka loo eego Qorraxda, iyadoo la dhigayo kaliya 147 milyan kiiloomitir.\n15-ka Febraayo, qeyb qorrax madoobaad ah ayaa dhici doonta, in kastoo aan laga arki doonin Spain. Waxaa kaliya laga arki doonaa Antarctica iyo Koonfurta Ameerika.\n6da Luulyo, Dhulku wuxuu ku yaalyaa barta ugu fog Cadceedda 152 milyan kiiloomitir.\nQorrax madoobaad kale oo qayb ah ayaa loo qorsheeyay July 13, laakiin laguma arki doono Spain sidoo kale, kaliya Antarctica iyo koonfurta Australia.\nAgoosto 11 waxaa jiri doona qorax madoobaad qeyb ka mid ah oo laga arki karo Greenland iyo waqooyiga darafka ee Kanada, Yurub iyo waqooyiga Aasiya.\nDhacdooyinka qubeyska meteor-ka waxaa loo kala saaray labo: kan ugu daciifsan iyo kan ugu xoogan. Aynu marka hore eegno isku duba ridka dhacdooyinka xiddigta jilicsan iyo taariikhda ay dhici doonaan.\nDhimashada daadashada daciifka ah\ntaurids iyo leonids\nBisha Febraayo waxaan lahaan doonnaa labo dhacdo oo yar yar oo meteor ah oo loo yaqaan alpha-centáurides iyo delta-leonids. Midka hore wuxuu dhici doonaa 8 Febraayo kan labaadna 24.\nBishii Maarso waxaan ku raaxeysan karnaa laba roob oo kale oo yaryar oo la yiraahdo Gamma-Normids iyo Virginids. Waxay dhici doonaan 13 iyo 25, siday u kala horreeyaan.\nBisha Abriil waxaan awoodi doonnaa inaan cirka ka aragno maydhashada meteor ee aadka loo yaqaan heesaha iyo pi-puffy, dhacaya 22 iyo 24 Abriil.\n20-ka Maajo waad arki kartaa Sagittarids. Kuwani waa meteors daciif ah.\n27-kii Juun xiddigihii toogashada ayaa wacay bootidas, isagoo waliba waxyar la yaqaan.\nLuulyo waxay noqon doontaa bil ay dhacdooyin badan oo xidigo toogasho ah ka dhici doonaan, in kasta oo aysan u habboonayn sidii Perseids-kii bishii Agoosto. Waxaan ku bilaabaynaa bisha Pegasids 10-ka Luulyo, waxaan sii wadaynaa Foosiyayaal 13-ka Luulyo, waan sii wadaynaa Pisces Austrinid iyo koonfurta delta-aquarids Luulyo 28 iyo, si loo dhammeeyo bisha, alfa-capricorns 30-kii.\nBisha Ogos waxaan sidoo kale yeelan doonnaa dhacdooyin kale oo daciif ah oo meteor-ka loo yaqaan koonfurta iota-aquarids (Agoosto 4th), waqooyiga delta-aquarids (Agoosto 8th), kappa-cgnids (Agoosto 18) iyo waqooyiga iota-aquarids (20-kii Ogast).\nBisha Sebtember waxaynu heli doonaa dhawr maydhasho oo ah xiddigo jilicsan oo daadanaya oo ku faafa bisha oo dhan. On Sebtember 1 waxaan yeelan doonaa alfa-aurigid, 9 delta-aurigid iyo piscid 20.\nOktoobar sidoo kale waxay leedahay xoogaa daciif ah meteor mayrooyin loo yaqaan qallafsanaanta (Oktoobar 8), lace epsilon-geminids (Oktoobar 18) iyo orionids (Oktoobar 21).\nNofeembar waxay leedahay afar qubeys oo daciif ah oo xiddigo ah oo ku faafa bisha oo dhan. Waxay ku caan baxeen koonfurta taurids, tauridska woqooyi, leonids iyo alpha-monocerotids. Waxay dhici doonaan maalmaha 5, 12, 17 iyo 21, siday u kala horreeyaan.\nIn la xidho sanadka bisha Diseembar, ayaa chi-orionids (Diseembar 2), Foosiyayaal (Diseembar 6), puppy-yada / vélidas (Diseembar 7), monocerotids (Diisambar 9), sigma-hydrids (Diseembar 12), iyaga cun aubergines (Diisambar 20) iyo ursids (Diseembar 22-keedii). Roobabkan waxaa laga yaabaa inaysan sidaa u muuqan, maaddaama bisha Diseembar ay jirto daruuro badan.\nXiddigaha Dhimanaya ee Adag\nSeddex Roob oo Meteor-ka ugu caansan ayaa dhici doona sanadka oo dhan. Dhacdooyinkaani waxaa laga yaabaa inay noqdaan kuwo la xoojiyay oo ay yaqaanaan taageerayaal badan oo cirku (iyo kuwa aan ahayn). Dhacdooyinkani waa:\nBiyaha eta. Waxaa lagu yaqaan inay ku xiran yihiin Halyeeygii caanka ahaa ee Halley. Waa maydhabo meteor ah oo leh hawl 60 mitir saacadiiba waxaana la daawan karaa May 6.\nBisha Agoosto way dhici doontaa adkeysiga caanka ah ama ilmada San Lorenzo. Waxay yihiin qubeys ilaa 100 meteor saacadiiba waxayna heystaan ugu badnaan Agoosto 13.\nBishii Diseembar roobka ugu xiisaha badan ee xiddigaha toogashada sanadka ayaa dhici doona, Geminids-ka. Ugu badnaantiisu waxay dhici doontaa Diseembar 14 waxqabadkuna wuu imaan doonaa illaa 120 meteors saacaddii.\nMacluumaadkan, cudur daar uma lihid inaad ka maqnaato dhammaan dhacdooyinka xiddigiska ee dhici doona sannadkan oo dhan. Iyaga ku raaxee!\nWadada buuxda ee maqaalka: Saadaasha Shabakadda » Saadaasha hawada » Ciencia » Soo koobid dhacdooyinka xidigiska sanadka 2018\nGorgorrada cagaaran ee Australia waxay khatar gelinayaan isbedelka cimilada


Madaxweynihii hore Xasan Sheekh oo ka hadlay xaalada Dalka. "Farmaajow haddii aadan dalka u naxeynin..." - Goobjooge.net: Somali News, Somalia news Analysis.\nMadaxweynihii hore Xasan Shekeh Maxmauud ayaa ka hadlay xaaladda dalku marayo, Doorashada iyo khilaafka Maxamed C/llaahi Farmaajo iyo Maxamed Xuseen Rooble.\nMuuqaal uu soo duubay ayuu ku sheegay inuu aad uga xun yahay xaaladda dalka ku sugan yahay, wuxuuna si toos ah u taageeray Ra’iisal wasaare Maxamed Xuseen Rooble, isagoo ku boogaadiyey doorkii uu ka qaatay hirgelinta doorashada iyo inuu ka hortago dhiig ku daata Muqdisho.\nWuxu ku eedeeyya Farmaajo inaysan qorshaha ugu jirin wax doorasho ah, laguna qanci karin waxa uu wado “Talada aan siinayo Farmaajo iyo saaxiibadiis waa inaysan Soomaaliya uga darin, haddii aysan Soomaaliya ka fekereynin waa inaad ka fekertaan mustaqbalkiina..” ayuu yiri Xasan Sheekh.\nWuxuu ugu baaqay Farmaajo inuu garab istaago qoyska Ikraan Tahliil oo damiirkiisu shaqeeyo, kiiskaasina uu yaallo maxkamad sharci ah oo milateri, ayna qoyskaasi mudan yahay inay cadaalad helaan.\nPrevious articleSenator Maxamed Amiin halis kasoo wajahday Difaacashada Kursigii Aqalka Sare iyo Musharaxa la filayo..\nNext articleMusharax si lama filaan ugu guuleystay Senator Aqalka Sare iyo Senatorkii hore oo laga adkaaday


Qaramada Midoobay oo war kasoo saartay shaqaale looga dilay Soomaaliya – Radio Dalsan FM 91.5 MHz | Warar Sugan | Somalia News\nBy Radio Dalsan Reporter\t On Oct 29, 2020\nQaramada Midoobey ayaa Cambaaraysay dilal loo gaystay qaar ka mid ah shaqaalaheeda oo ka howlgala Magaalada Muqdisho siyaabo kala duwan loogu dilay Gudaha Soomaaliya, waxaana shaqaalaha la dilay ay sheegtay Qaramada Midoobey in ay ahaayeen Shaqaale Caafimaad.\nHoos ka Akhriso Qoraalka kasoo baxay QM\nQaramada Midoobay ee Soomaaliya waxay si adag u cambaareyneysaa dilka laba ka mid ah shaqaalaha samafalka, oo la sheegay inay magaalo madaxda Muqdisho ku dileen dad looga shakisan yahay inay ka tirsan yihiin Al-Shabaab.\nLabada shaqaale samafal ee Soomaaliyeed waxay ku shaqeynayeen ololaha socday ee tallaalka cudurka dabaysha, ee ay soo qabanqaabiyeen Sanduuqa Carruurta ee Qaramada Midoobay (UNICEF), Ururka Caafimaadka Adduunka (WHO) iyo Wasaaradda Caafimaadka ee Dowladda Federaalka.\n“Shaqaalahani waxay ahaayeen dad rayid ah oo adeegyo caafimaad oo muhiim ah siinayay carruurta nugul ee magaalada Muqdisho. Qaramada Midoobay waxay si adag u cambaareyneysaa falkan foosha xun waxayna ku nuuxnuuxsanaysaa in dhinacyada oo dhan ee xaaladaha colaadda ay waajib tahay inay ixtiraamaan oo ay ilaaliyaan dadka rayidka ah,” ayuu yiri Ergeyga Gaarka ah ee Xoghayaha Guud ee Qaramada Midoobay u qaabilsan Soomaaliya, James Swan.\nQaramada Midoobay ee Soomaaliya waxay ugu baaqeysaa mas’uuliyiinta/hay’adaha inay baaritaan buuxa ku sameeyaan dilalka, waxayna tacsi tiiraanyo leh u diraysa qoysaska dhibbanayaasha.\n“Dhimashada labadan shaqaale caafimaad waxay xadgudub weyn ku tahay Sharciga Caalamiga ee Bani’aadanimada. Iyagoo ahaa shaqaale bini’aadanimo, waxay ku sugnaayeen jiidda hore iyagoo isku dayaya inay xakameeyaan cudurka dabaysha. Waa wax laga xumaado in la dilo iyagoo isku dayaya inay caawiyaan dad kale,” ayuu yiri Isuduwaha Arrimaha Bini’aadanimada ee Qaramada Midoobay ee Soomaaliya, Adam Abdelmoula.\n“Waxaan dhammaan dhinacyada ku boorinayaa inay ilaaliyaan shaqaalaha samafalka, taasoo ay ka mid tahay inay dhowraan mabaadi’da samafalka ee bani’aadanimada, eex la’aanta, dhexdhexaadnimada iyo madax-bannaanida, si aan Soomaaliya uga cirib-tirno cudurrada laga hortegi karo sida cudurka dabaysha oo kale,” ayuu ku sii daray Isku-duwaha Howlaha Bani’aadanimada.\nDilkan ayaa ku soo beegmaya xilli uu cudurka dabayshu ku dhacay 23 carruur ah eek u nool Soomaaliya. Gobollada koonfurta iyo bartamaha dalka, shaqaalaha bani’aadanimada waxay u shaqeynayeen si hakad la’aan ah si ay tallaalka afka ee cudurka dabaysha u gaarsiiyaan 1.65 milyan oo carruur ah, oo ay ku jiraan ku dhowaad nus milyan carruur ah oo ku nool magaalada Muqdisho.\nAmniga ayaa wali caqabad weyn ku ah howlaha samafalka ee ka socda Soomaaliya. Tan iyo bishii Janaayo 2020, 191 dhacdo oo ka dhan ah howlaha samafalka ayaa la diiwaangeliyay oo 13 shaqaale samafal lagu dilay, 12 lagu dhaawacay, 24 lagu afduubay iyo 14 lagu xiray ama si ku meel gaar ah loo xiray.


Jowhar.com : Somali Leader News - News: Ciidamada dowladda iyo kuwa AMISOM oo la wareegay deegaano ka tirsan Gobolka Hiiraan\nApril 24 2014 22:16:38\nCiidamada dowladda iyo kuwa AMISOM oo la wareegay deegaano ka tirsan Gobolka Hiiraan\nCiidamada dowladda Soomaaliya oo ay wehlinayaan Ciidamada Jabuuti iyo Itoobiya ayaa la wareegay deegaano ka tirsan Gobolka Hiiraan, iyagoo labo jiho ugu ruuqaansaday magaalada muhiimka ah ee Buulo Burde oo ay gacanta ku hayaan Al-Shabaab.\nSi dhab ah loogama oga howl galkan iyo meelaha ciidamada marayaan, iyadoo deegaanada qaar iyo dhulka ay ku sii siqayaan ay yihiin kuwo howd ah oo buuraley ah.\nCol. Ibraahim Cusmaan Cabdulle oo ka mid ah saraakiisha ciidamada dowladda ayaa sheegay inay si nabad kula wareegeen deegaanka Buq-aqable oo dhinaca galbeed magaalada Beledweyn kaga beegan 90-KM, halka degmada Buulo Burde ay u jirto 52-KM.\n"Ciidamada dowladda iyo Hiil walaal oo Jabuuti ka socda waxaa la wareegnay deegaano badan, sida Buq Aqable, anaga waxaa ku soconaa dhinaca galbeed, Itoobiyaanka dhanka bari ayay ku socdaan"ayuu yiri.\nCiidamada Soomaalida iyo kuwa Jabuuti ayaa dhanka galbeed ku socda, iyadoo sii maray deegaano badan, halka ciidamada Itoobiya ay dhanka bari qabteen, gaar ahaan wadada dheer ee laamiga Buulo Burde gala.\nWararka ayaa sheegaya in ciidamada huwanta ay la wareegeen deegaano ay ka mid yihiin Beer Xaani, Baardheere iyo Nuur Fanax oo duleedka bari Beledweyn ka xigta, iyadoo aan ilaa iyo hada la soo sheegin wax iska hor imaadyo ah.\nIsgaarsiinta magaalada Beledweyn ayaa saakay hawada laga saaray, inkastoo goor dambe oo barqanimadii maanta ah dib hawada ugu soo laabtay, waxaana ay aheyd arrimo milateri sababaha hawada looga saaray isgaarsiinta.\nCiidamada huwanta ayaa labo jiho furin dagaal ugu furay, iyadoo saraakiisha Maamulka Gobolka Hiiraan ay sheegeen inay qorsheynayaan in saacadaha soo socda ay la wareegaan magaalada Buulo Burde.\nMagaalada Buulo Burde ayaa ah magaalo muhiim ah, waxayna u jirta Beledweyn ilaa 115-KM, waxay isku xirtaa deegaanada Gobolada Dhexe.\nJowhar.com751,344 unique visits


Maalinta Caalamiga ah ee Xuquuqul Insaanka awgeed, ayaa ergeyga QM wuxuu fariin udiray dhalinyarada Soomaaliyeed – Kismaayo24 News Agency\nby admin 10th December 2019 0110\nMuqdisho, 10 Disembar 2019 – Munaasabadda Maalinta Xuquuqul Insaanka awgeed, ayaa ergeyga Qaramada Midoobay u qaabilsan Soomaaliya wuxuu maanta ugu baaqay dhalinyarada dalka inay sii amba-qaadaan horumarka la gaaray ilaa iyo hadda ee lagu dhowrayo xuquuqul insaanka oo bulshadooda u ah asaas muhiim ah.\n“Kor-u-qaadista iyo ilaalinta xuquuqda aadanaha waa arrin muhiim u ah geeddiga uu dalku ugu jiro gaarista nabad iyo xasillooni. Soomaaliya horumar ayey ka sameysay dhankaas. Iyadoo dhalinyaradu ay yihiin dadka ugu tirada badan dalka, waxaa mas’uuliyad ka saarantahay inay xaqiijiyaan in bulshada Soomaaliyeed ay ku socoto tubtaas,“ ayuu yiri Wakiilka Gaarka ah ee Xoghayaha-Guud ee QM u Qaabilsan Soomaaliya, James Swan.\n“Waxaan ku dhiiri-gelinayaa dhalinyarada inay u doodaan xuquuqdooda iyo xuquuqda dadka kale. Waxaan rajaynaynaa in — iyagoo kaashanaya dadka Soomaaliyeed ee leh da’ kasta iyo qaab nololeed kasta – ay dhisi karaan mustaqbal wanaagsan, “ ayuu raaciyay.\nSida ay sheegeyso qiyaasta, dadka da’doodu ka yartahay 30 sano ayaa u dhigma saddex meelood laba meel kabadan ee dadka Soomaaliyeed – taas oo dalka ka dhigeysa mid kamid ah deegaanada ugu dhalinyarada badan aduunka.\nIyadoo dunida oo dhan looga dabaal-dego 10ka Disembar, ayaa Maalinta Xuquuqul Insaanka waxaa lagu xusaa maalintii [kamid ahayd] sanadkii 1948 ee Golaha loo Dhanyahay ee Qaramada Midoobay uu ansixiyay Baaqa Caalamiga ah ee Xuquuqul Insaanka.\nHal-kudhigga dabaal-degga sanadkan ayaa ah ‘Dhalinyaro u Taagan Difaaca Xuquuqul Insaanka.’ Waxaa ujeeddadu tahay in lagu iftiimiyo awooda ay dhalinyaradu u leeyihiin inay noqdaan qakiilo wax dhisa oo is-bedel keena, [waxaa kale oo loola jeedaa] in lagu xoojiyo codadkooda.\nSoomaaliya gudaheeda, Qaramada Midoobay waxaa dhiiri-geliyay tallaabooyinka ay qaaday Dowladda Federaalka ah sanadkan ee ay ku kordhinayso difaaca xuquuqul insaanka ayna ku ilaalinayso waajibaadka caalamiga ah ee saaran. Horumarkaas waxaa ka mid ah dib-ula-hawlgellida ay Dowladdu dib ula hawl-gashay hay’adaha iyo hababka caalamiga ah ee xuquuqul insaanka sida Golaha Xuquuqul Insaanka, ansixinta Heshiiska Xuquuqda Dadka Baahiyaha Gaarka ah qaba, iyo meel marintii Axdiga Haweenka ee Soomaaliya.\nNidaamka QM ee ka hawlgala Soomaaliya waxaa ka go’an in uu taageero kor-u-qaadista iyo ilaalinta xuquuqul insaanka iyadoo loogu danaynayo dadka Soomaaliyeed.\nAkhriso: Qodobada loo cogsaday in lasiiyo Gudoomiyhii hore ee Gobolka Banaadir Abaalmarinta Xil-gudasho Qaran\nSakariye Sakariye 3rd February 2018\nSakariye Sakariye 16th January 2018\nDaawo: Jubbaland oo soo Bandhigtay Meydadka Saraakiil Alshabaab ka tirsan oo lagu dilay….


‘Coronavirus’ Iyo Diinta Islaamka!W/Q: Khadar Ibrahim Aar. | WAJAALE NEWS\n‘Coronavirus’ Iyo Diinta Islaamka!W/Q: Khadar Ibrahim Aar.\nMarch 14, 2020 - Written by Editor:\nWaxaa jira xidhiidh ka dhexeeya Dadku Diimaha ay aamin sanyihiin iyo hadba Xanuunada Dunida saf-mareeya sidan Coronavirus oo kale.Dalka Shiinaha oo xanuunkani kasoo faafay ayaa habka xanuunku dadka u safmaraynaayo markii uu ka yaabay waxa ay ka macneeyeen Xanuun Jinni soo faafiyey.\nInta badan Dadka shiinahu waxa ay aamin sanyihiin Xanuunada Dadka Safmereeyaa in ay yihiin kuwo Jinni ka hawl galay. Hadalkii Madaxwaynaha Shiinaha waxa uu u dhignaa sidan: “Cudurka faafaa waa jinni.\nInkastoo Xanuunada iyo Cudurkasta oo Dunida dadka asiibaa uu yahay mid ku yimaada asbaab iyo xaalad markaasi sababta ,isla markaana aan la odhan Karin Islaamku xijaab iyo Gidaar ka celiya ayuu leeyahay hadii cudurku faafo,hadana waxaan la iska indho tiri Karin in Gaalnimada wakhtigan joogtaa ay la kulmayso Cawaaqib xumo ka dhalata xakamayn la’aanta iyo Xoriyada Xayawaaniga ee Bini’aadmigii loo sameeyey iyo Diin la’aanta sii kordhaysa maalinba maalinta ka danbaysa.\nWaxay aamineen Sayniska ,waxa ay ka tageen oo ka fogadeen dhamaan waxkasta oo Diin xidhiidh lalahaa xattaa kuwii ay khaladka ay ku sameyeen iyo Kinisadahii Albaabada ayaa badankooda loo laabay Saynisku waa toosh yar oo lagu ifin karo nolosha Aadanaha qayb yar oo ka mida 0.0% marka Diinta loo eego ,waana shay markasta isbedal iyo casriyeeyn u baahan.\nInaga oo haysana xalka uu Dunida keenay Rabbi ,maxaynu ugu halgamaynaa ku dhaqanka xalka Aadanahu Dunida keenay ? waa su’aal iswaydiinteeda leh.Dunida oo dhami waxa aad mooda in hada ay usoo guurayso nidaam iyo hab dhaqan Diimaha lagu cidhib tiraayo.\nDadku way jecel yihiin xoriyada aan xakamaha lahayn,Diimahuna intooda badan waxa ay ka siman yihiin in ay Xoriyada xad u yeelaan,Islaamka ayaana ugu Sharaf badan in Xoriyada uu dadka u ogolaaday ay tahay mid xidhiidhisa nolosha Ifka iyo Aakhiradaba.\nMa jirto Dunida wax nool oo aan Xadlahayni,dhamaan Xayawaanka Ilahay abuuray,Dhirta iyo dhamaan abuurka Dunida oo dhami waxkastaaba waxa ay leeyihiin meel ayna dhaafin waligood ,balse Aadanaha oo la siiyey garashada iyo Caqliga ugu fiican ayaa waxa uu jecel yahay in aanu qaab nololeedkiisa xadaynin,waana sababta ay Dunidu maanta u fasahaadey.\nHadaba Aadanahu hadii uu xad iyo lama-dhaafaan u yeeliwaayo dabeecadahiisa nolosha ,isla markaana uu doorbido in uu u noolaado siduu doono ,saw ma ogid in ay iman karaan Xanuuno iyo aafooyin ka dhasha hab-dhaqanka Xayawaaniga ee ay Dunida samaynayaan.\nDimuqraadiyada foodka ayaynu ku qiimaynaa iyo hab-sami u socodka nidaamka Dawligaa ,lakiin waa ay ka xeel dheer tahay,waxaana ay aasaas u tahay Xoriyada aan xadka lahayn.Dunida badan keeda sharciyada iyo Qawaniinta la sameeyaa waxa ay ka shidaal qaataan rabitaanka dadka waana aasaaska Dimuqraadiyada.\nDhamaan Dunida Gaalada isku wadagee ,nolosha waxaa lagu maamulaa rabitaanka dadka oo macnaheedu yahay “”Sideed rabtaa in aad u nolaato”” kadibna habka aad rabto in aad u noolataa xataa hadii uu yahay kan Dunida ugu akhlaaqda xun waxa kaa xiga oo kaliya in Baarlamaankaagu ansixiyo.\nCoronaviruses sida ay Dhakhaatiirtu sheegeen waa xanuun ballaadhan oo fayras kiisu ku jiro Xayawaanno fara badan oo kala duwan, kuwaaso oo ay ka midyihiin Bisadaha, Eyda,Jiirka,Fiidmeerta,Dameeraha iwm\nDhakhaatiirtu waxa ay isku raceen horay in xidhiidhkasta oo lala sameeyo Xayawaanka ,sida in la cuno ama Canahooda la cabo in laga qaadi karo marar dhif ah,cudurka uu Xayawaankaasi oo qabo isla markaana aan laga dawayn, sidaa awadeed Coronaviruses Xayawaanku way qaadsiin karaan dadka ka dibna waxay ku faafi karaan Dunida oo dhan.\nSida ay sheegayaan warbixinnada rasmiga ah,xanuunkani waxa uu ka bilaabmay horaantii agagaarka Suuqa wayn ee looga ganacsadi Iibna Hilibka Bisadaha,Eyda,Masaska iwm,kuna yaala gobolka HUBEI Suuqaasi oo layidhaa Huanan ee dalka Shiinaha.\nKhubarada caafimaadkaayaa waxa ay rumeysan yihiin inuu yahay Suuqani uu yahay midka kaliya ama isha cudurka Dunida usoo faafisay ,sababtuna ay tahay Xayawanaadka Duurjoogta ah ee Hilibkooda iyo iyaga oo noolba halkaa lagu iibiyo iyaga oo aan wax caafimaad ah aan la marin .Suuqa ayaa la xidhay dabayaaqadii Bishii Diseembar bilowga faafitaanka Cudurka ,waxaana hadda ilaalinaya shaqaalaha amniga,marka laga reebo sida wararka lagu sheegay hal Dukaan oo dhinaca Internetka kusoo jiitay Dadka.\nMuhiimada qoraalkaygu ma ahayn faalada iyo falan-qaynta cudurka ‘Coronavirus’balse waxa aan si kooban uga hadlaayey Diinta iyo cafimaadka xidhiidhka ka dhaxeeya.\nShaki kuma jiro in Naftu marwalba raadiso raaxeysigeeda iyo farxaddeeda isla markaana ay ku kasbato waafaqiddeeda wakhtiga iyo xiliga ay joogto,lakiin farxadkasta oo naftu u baahan tahay haddii aanay jirin Diin ama Waxyi xadidayaa waxa ay la kulmaysaa dhibaatooyin aan waxba laga qaban karaynin.\nIslaamkuna wuxuu la yimid waji wanaagsan oo la jaan qaadi kara baahiyaha nafta bina Aadamka, iyo u soo jeesashadeeda dhanka dib-u-dejinta nafta wixii ku haboon haday tahay Cunto iyo haddii ay tahay Cabitaanba.\nQof kastaa waxa uu ka kooban yahay Jidh iyo Naf (Ruux) Jidhka Qofka ee muuqdaa waxaa laga yabaa hadii cudur ku dhaco in si fudud wax looga daawayn karo,Lakiin waxaa aad u adag sida qofna Ruuxdiisa loo daaweeyo,sababta oo ah waxa ay ku xidhan tahay shaqo badan iyo in uu ogolaado daawayntaasi.\nMa og tahay in Cudurka dhimirku (Waalidu) uu ka weyn yahay cudurada dabiiciga ah, taa bedelkeeda, cudurada dhimirka ku dhacaa waxay keeni karaan cudurada dabiiciga ah,taasi waxa aynu uga tusaale qaadanaynaa in Cudurada Diin la’aantu ay keeni karaan Cudurada Dabicigaa ee Dunida ka dhacaaya.\nDiinta islaamku waxay la timid hab dhamaystiran oo nafaqeeya Ruuxda iyo Jidhka Qofka Adanaha ah,kaasi oo ka hortaga Werwerka isla markaana nadiifiya korna u qaada nadafada Nafaheena, waxaana tusaale kuugu filan in cudurkan ‘Coronavirus’ sida kaliya ee looga hortagi karaa ay tahay in jidhka la nadiifiyo,iyada oo loo maraayo habkii Waysada xiliga Salaada.\nIlaa hadda waxaa lala yaaban yahay Dawladahan sheegta horumarka oo aan waxba ka qaban Karin ,wax ugu yar ee ku dhaca is bedalka noloshooda .Hadana waxaa kasii yaabadan iyaga oo raadinaaya xalka Dunida iyo siday ku noolaan lahayd.\nHadaba marka ay dhibaatadu tahay dhaqankeena bulshada, sideen u doonaynaa inuu xalka u noqdo? Sideese aynu u codsan karnaa in aynu fiicnaano Caafimaad ahaan,saw la mid noqon mayno Qof dharkiisa aan wasakhda ka maydhin hadana doonaaya in uu markasta nadiif noqdo.\nIslaam nimadu waa wax Ilahay lagu mahadiyo,waana Caafimaad Maskax iyo Jidhba hadii sida ay tahay loo raaco.


La Yaabka aduunka: Nin aroosay haweenay geeriyootey (Warbixin yaab leh) – SBC\nLa Yaabka aduunka: Nin aroosay haweenay geeriyootey (Warbixin yaab leh)\nPosted by editor on January 22, 2012 Comments\nIn aduunka qoloba wixii la wanaagsanaada ay ku dhaqaaqdo qolona qalad iyo qalooc uu la noqdo shaki iyo dood kama taagna, waana halka ay Soomaali ka tiri Nin wax la toosanbaa nin la tuur leh)\nHadaba ma halagaa sheegaa mise waa magac & maamuus raadis mise waaba waali & madax wareer nin, mase waaba diin la’aan wayba tahey iyo iimaan la’aan, nin lagu lagu magacaabo Chadil Deffy oo loo yaqaan Deff Yingyuen ayaa ku dhaqaaqay wax aan horay loo maqal loona arag ka dib markii uu go’aansadey in uu guursado haweenay geeriyootey oo ay saaxiibo ahaayeen oo ayu ku balansanahaay inay is guursadaan.\nChadil oo u dhashay dalka Thailand waxay mudo is jeclaayeen oo ay guur ku wada balameen Ann Kamsuk balse intii aanba guur la gaarin ayey geeriyootey, hase yeeshee Chadil wuxuu qaatey go’aan in uu mehersado saaxiibtiis oo meyd ah oo uu galiyo dharka arooska isla markaana faraantiga meherka gacanta bidix mid ka mid ah faraha uu u galiyo.\nCladil ayaa ku soo labistey Suit madow isagoo madaxa gashaday koofi ookiyaale madowna indha gashaday ka dibna qabrigii haweenaydaasi lagu aasi lahaa ayuu ku dul qabtey xaflad kooban oo nikaax oo uu ku sheegayo in gacalisadiisa meydka ah uu aroosayo.\nDhacdadan oo ka dhacdey magaalada Surin ee dalka Thailand ayaa ninkaasi wuxuu sawiradii nikaaxa haweenayda geeriyootey uu soo galiyey facebook-giisa, waxaana sawirada nikaaxaasi wadaagay 50 kun oo qof taasi oo u muuqatey inay aheyd sheeko aad loola yaabay loona xiiseynayey.\nMUUQAAL VIDEO HOOS KA DAAWO:\nLamaanahan ayaa mudo laga joogo 10 sano ka hor waxay isku barteen Jaamacada Eastern Asia university ee magaalada Bankook, iyagoo wixii xiligaasi ka dambeeyey ahaa saaxiibo guur qorshahoodu ahaa, balse 3-dii bishan January ayaa Ann oo 29 sano jir aheyd waxay ku geeriyootey shil baabuur sida ay shaacisay jariirada Pattaya Daily News ee ka soo baxda magaalada Bankook ee caasimada Thailand oo sheekadan baahisay.\nChadil ayaa sheegay in qorshuhu ahaa inay gacalisadiisa Ann ay is guursadeen xili hore balse uu mashquul ku ahaa waxbarashadiisa, taasi oo dib u dhigtey arooska ka hor intii aanay geeriyoon Ann, balse uu go’aansadey in riyadoodii uu isagu si gaar ah u fuliyo oo uu mehersado haweenadaasi oo geeriyootey.\nXaflada meherkaasi waalida ah waxaa ka soo qayb galey caa’ilada haweenayda geeriyootey iyo ninka aroosku madaxa marey, saxafiyiin & waliba jilayaal filimaanta iyo fanaaniin.\nChadil Deffy ayaa ka ah soo saare mid ka mid ah telefishinada wadankaasi Thailand waxaana talaabada uu ku kacay si weyn u hadal haya saxaafada dunida.\nfaarax jaamac faarax says:\nwaa waali baan qabaa anigu arinkaas\nJaceylku dhibaatadan odhan muqawana alla waa yaab


Raysalwasaare Kheyre iyo wefdigiisi oo Adis Ababa lagu soo dhaweeyey - Wargane News\nHome Somali News Raysalwasaare Kheyre iyo wefdigiisi oo Adis Ababa lagu soo dhaweeyey\nRaysalwasaaraha xukuumada federaaliga ah ee Soomaaliya Xassan Cali Kheyre iyo wafdi uu hoggaaminaayo ayaa maanta oo Isniin ah ka degay magaalada Addis Ababa ee dalka Itoobiya, halkaas oo ay uga qeybgalayaan shir aan caadi ahayan ee ay yeelanayaan hogaamiyaasha urur gobolleedka IGAD.\nWasiiro ka tirsan xukuumadda Adis Ababa ayaa garoonka diyaaradaha ee Bole International ku soo dhaweeyey wefdiga Raysalwasaaraha kadib waxa uu kulan la qaatey Raysalwasaaraha Itoobiya H. Desalegn.\nShirka IGAD waxaa looga hadlayaa xaaladda Suudaanta Koonfureed, waxaana ku dhawaaqey shirkan Raysalwasaaraha Itoobiya. Madaxweynaha Soomaaliya Maxamed Cabdullaahi ayey ahayd in uu ak qayb-galo waxana Madaxweynuhu sheegay in hawlo badan u yaalaan sidaas darteed uu booskiisi u diray Raysalwasaaraha.\nSafarka Ra’iisul Wasaaraha uu ku tagayo Addis Ababa ayaa noqonaya kii u horeeyay ee uu ku tago, sidoo kale waa safarkii labaad oo uu dalka dibaddiisa uga ambabaxo, isagoo bedelay madaxweynaha Soomaaliya oo markii hore qorshuhu uu ahaa in madaxweynuhu ka qaybgalo.


Kulankii Aqalka Sare oo baaqday iyo madaxweyne Farmaajo oo lagu eedeeyey - Caasimada Online\nHome Warar Kulankii Aqalka Sare oo baaqday iyo madaxweyne Farmaajo oo lagu eedeeyey\nKulankii Aqalka Sare oo baaqday iyo madaxweyne Farmaajo oo lagu eedeeyey\nMuqdisho (Caasimada Online) – Kulankii golaha Aqalka Sare ee baarlamaanka Soomaaliya ayaa maanta u baaqday kooram la’aan, kaas oo ay goluhu uga hadli lahaayeen arrimo dhowr ah oo ku aadan xaaladda dalka, gaar ahaan doorashooyinka.\nWararka ayaa sheegaya inuu kulanka baaqday, kadib markii ay soo xaadiri waayeen Senatorada ka soo horjeeda guddoomiye Cabdi Xaashi Cabdullaahi.\nQaar ka mid ah xildhibaanada maanta xaadiray kulanka oo la hadlay wariyeyaasha magaalada Muqdisho ayaa eedeyn u jeediyey Villa Soomaaliya, gaar ahaan madaxweynaha iyaga oo sheegay inuu hurinayo khilaafka ka dhex taagan golahaasi.\nKulankan ayaa la filayey in Senataradu ay ku ansixiyaan xubin cusub oo ka mid noqonaysa guddiga madaxa-bannaan ee doorashooyinka Qaranka, taas oo ay horey u soo meel mariyeen xildhibaanada Golaha Shacabka ee baarlamaanka Soomaaliya.\nWaa kulankii labaad ee Golaha Aqalka Sare oo u baaqanayo khilaaf ka dhashay in kulanka golahaasi lagu qabto aalada ZOOM-ka.\nIs-jiidjiidkan ayaa sidoo kale ku soo aadaya, iyadoo haatan uu taagan yahay khilaaf u dhexeeya guddoonka Aqalka Sare, kan Golaha Shacabka, iyo madaxtooyada, kaas oo ka dhashay, sida loo wajahayo arrimaha doorashooyinka ee 2020 illaa 2021-ka.


Wasiirkii Hore Ee Waxbarashada Oo Sheegay Inaan Loo Sinnayn Xisbiyada Somaliland – HCTV\nCabdiqaadir Carab 0\tNovember 9, 2019 7:30 am\nUgaas Cusub Oo Lagu Caleemo-saaray Degmada Xarshin Ee DDSI\nHargeysa (HCTV) – Wasiirkii hore ee Wasaaradda Waxbarashada Somaliland Cabdillaahi Ibraahim Habbane (Cabdillaahi Dheere) ayaa sheegay inaan loo sinayn Xisbiyada Somaliland, sidaasi darteedna wuxuu ugu baaqay Xubnaha reer Awdal ee ku jira Xisbiyadu inay isaga baxaan.\nCabdillaahi-dheere oo hadal jeediyey Jimcihii Shalay ayaa sheegay in Saddexda Xisbi ee WADDANI, UCID iyo KULMIYE ay leeyihiin Saddex Beelood, sidaasi darteedna aanay fursadi uga banaanayn Beelaha kale.\nCabdillaahi-dheere oo arrimahaa ka hadlaya wuxuu yidhi “Xisbiyada (Somaliland) waxa qaybsada Saddex reer ee Xaggaynu innagu ka soo galnaa ?, laba waa Garxajis, midna Habar Awal baa haysata hadda, xaggay beelaha kale ka soo galayaan, Annagu maba jirto ayaanu leenahay wax Xisbi la yidhaahdaaba. Nin kasta oo Gadabuursi ah oo ku jira ka baxbaan leeyahay, Waayo? Axsaab maaha, Axsaabtu waa tii isagu timaadda Fikir Siyaasi ah..”\nSiyaasigu waxa kale oo uu sheegay “Waxaynu gaadhi lahayn in Nin reer Hargeysa ah aynu Boorama ka sharraxno mustaqbalka, maxaynu isku daalinaynaa haddaynu Qabyaaladdii dib ugu noqonayno, maynu odayaasha shaqadooda u dayno, taasaa ayaynaan isku layneyne…” ayuu yidhi.\nCabdillaahi-dheere ayaa tan iyo markii laga qaaday xilka Wasaaradda Waxbarashada wuxuu Warbaahinta mariyaa hadallo aad u qalafsan.


Saturday November 12, 2016 - 08:47:10 in Wararka by Super Admin\nWar qoraal ah oo kasoo baxay wasaaradda Keydka Mareykanka oo kaashanaysa macluumaadk ay soo gudbisay wasaaradda arrimaha dibadda ayaa cunaqabateyn lagu saaray hoggaamiyaal katirsan Jamaacada Jihaadiga Fatxu Shaam iyo sheikh daaci ah oo wadanka Suuriy\nFatxu Sham waxay kamid ah xoogaga ugu awoodda Badan Suuriya\nDowladda Mareykanka ayaa ku dhawaaqday in liiska waxa loogu yeero Argagaxisada lagu daray illaa iyo Afar Hoggaamiye oo katirsan Mujaahidiinta Fatxu Shaam balse horay loo oran jiray Jabhadda Al-Nusrah.\nMareykanku wuxuu sheegay in macluumaad sirdoon iyo dabagal dheer kadib ay ogaadeen in Fatxu Shaam ay tahay Jabhadda Al-Nusrah oo ah faraca Al Qaacidda ee Shaam sidaas daraadeed uusan waxba soo kordhin magaca cusub oo ay qaadatay.\nDadka liiska Argagaxisada lagu sumadeeyay xayiraadda dhaqaalane lagusoo rogay waxaa kamid ah 1-Sheekha Daaciga Mujaahidka ah Dr,Cabdulla Mux’med Bin Suleymaan oo Al-Muxeysini ku magac dheer kaasi oo kasoo jeeda wadanka Sacuudiga.\nSheekh Muxeysini ayaa lagu eedeeyay in uu kaalin muhiim ah ka ciyaaro ciidameynta dhalinyarada Suuriya islamarkaana uu ku xeyndaabanyahay hoggaanka Fatxu Shaam.\nSidoo kale waxaa saraakiisha liiska Argagaxisa lagu daray kamid ah:-\n2-Jamaal Xusayn Zayniyah oo ah mas’uulka Fatxu Shaam u qaabilsan dhulka Buuralayda Alqalamuun xadka ay wadaagaan Suuriya iyo Lubnaan islamarkaana ku lug lahaaday qafaal lagula kacay dad reergalbeed ah.\n3-Abduul Jashari oo lagu eedeeyay in uu yahay lataliye melleteri oo caan ku ah soo uruurinta dhaqaalaha Fatxu Shaam islamarkaana ay isku dhowyihiin Hoggaamiyaha Jamaacada Sheekh Max’med Al Jowlaani.\n4-Ashraf Axmad Alcallaaq ayay Mareykanku ku eedeeyeen in uu yahay khabiir melleteri oo Jabhadda Fatxu Shaam uga mas’uul ah arrimaha melleteriga Gobolka Darcaa ee dhaca Koonfurta wadanka Suuriya.\nWaa tallaabadii ugu horraysay ee Mareykanku uu qaaday tan iyo markii uu madaxtinimada wadanka uu ku guuleystay Doland Trump waloow uusan wali xukunka la wareegin waxaana la saadaalinayaa in Hoggaamiyaha cusub uu dardar gelin doono dagaalka islaam ladirirka ah.\nWadanka Suuriya ee Fatxu Shaam ka dagaallanto wuxuu kamid noqon doonaa meelaha ugu daran ee lafilayo in siyaasadda Mareykanka isbedel ku keento habsami u socodka dagaalka.